Denboraldiari ginga jartzea daukate amets | Kirola | Berria\nDenboraldiari ginga jartzea daukate amets\nOsasuna Magnak Espainiako Lehen Mailako titulurako kanporaketa jokatzekoa du ekain amaieran, Valdepeñasen aurka. Daniel Saldisek «zapore onarekin» amaitu nahi du, eta «ondo» agurtu taldea, hura utziko baitu.\nDaniel Saldise, denboraldi honetan jokatutako partida batean. OSASUNA MAGNA Tamaina handiagoan ikusi\nKoronabirusak kirol munduan eragin duen astindu latza dela eta, kirol diziplina askorentzat ez da erraza izaten ari urak bere onera ekartzea. Batzuk, denboraldia bertan behera utzi, eta datorren sasoiari begira jarri dira jada. Beste batzuek, berriz, nola edo hala amaitu nahi dute sasoia; egutegia estutu eta puzzleak osatu nahian dabiltza bulegoetan. Egoera horren lekuko da areto futbola. Hain zuzen, Espainiako Ligako lehen zortzi sailkatuak titulurako kanporaketa jokatzekoak dira, partida bakarrera, eta horien artean dago Osasuna Magna Irurtzungo (Nafarroa) taldea.\nEspainiako Futbol Federazioak kanporaketa ekain amaieran egiteko asmoa du, egoitza bakarrean, eta betiere agintarien onespenarekin. Oraindik zehazteke dute noiz eta non jokatuko den. Jokalariek euren osasuna «arriskuan» jartzen ez badute eta «behar bezalako neurriak» hartzen badira lehiatzeko moduan izango direla uste du Daniel Saldise (Irurtzun, Nafarroa, 1995) Osasuna Magnako jokalariak. «Hori bai, aurretik denboraldi-aurrea egitea beharrezkoa iruditzen zait berriz sasoia hartzeko». Imanol Arregik zuzentzen duen taldearentzat, martxoaren 6ko Espainiako Kopako neurketa izan zen azkenekoa. «Egoera sinestea kosta egin zait, baina hasieran ez nuen uste bi hilabetez kantxatik kanpo egongo ginenik».\nHori gutxi ez, eta Anaitasuna pabiloia zapaltzeko zain egon beharko dute, ateak ez baitituzte ireki oraindik. Pistan ez jarduteak jokalariei egonezina sortu diela aitortu du, «beste talde batzuk euren kirol zentroetan banaka lanean hasi baitira». Bitartean, bakoitza bere kasa ari da entrenatzen, nola etxean, hala kanpoan. «Fisikoki oso ondo sentitzen naiz, baina baloiarekin ez gara ibili, eta horren falta sumatzen dut».\nTaldean entrenatzera itzultzen direnean, lehen egunak «funtsezkoak» izango direla iritzi dio. «Etxean edo kantxan entrenatzeak ez du zerikusirik; erritmo aldaketa biziekin eta intentsitate handiagoz egiten dugu lan». Arlo taktikoa ez lantzeak, berriz, ez dio buruhausterik sortu. «Jokalariok denboraldi asko daramatzagu elkarrekin jokatzen, eta bikain ulertzen dugu elkar. Ondo jokatu ohi dugu». Eta denboraldia ere zapore gozoarekin amaitu nahi du: «Titulua irabaztea pastelari ginga jartzea litzateke».\nHorretarako, osasun baldintzak betez gero, Nafarroako taldeak Viña Albali Valdepeñas liga erregularreko hirugarren sailkatua garaitu beharko du lehen kanporaketan. Errespetua dio aurkariari: «Oso talde erregularra da. Erasoan eta atzeko lerroan jokalari sendoak ditu, eta atezaina ere ez da edonor». Eduardo Filiperi buruz ari da. Gertutik ezagutzen du, aurreko bi sasoietan Osasuna Magnan jokatu baitzuen. «Etorkizun oparoa izango du». Partida bakarreko lehia izanda, argi du «dutena baino gehiago» eman beharko dutela. «Gure eremuan ez diegu oparirik utzi behar, eta guk erasoan fin ibili beharko dugu».\nDenboraldi honetan lortutako emaitzek ez dute bete. «Liga ona egiten ari ginen, baina Espainiako Kopako arantza barruan daramagu. Zerbait handiagoa egin genezakeen». Halere, azken denboraldietan oilarren pare lehiatzen aritzeak badu meritua. Esaterako, liga erregularrean seigarren amaitzea lortu dute. «Ez da makala. Azken batean, urtez urte, areto futbolak ikusgarritasun handiagoa du, eta talde askok gero eta aurrekontu handiagoak dituzte. Gu, berriz, 2.000 biztanle pasatxo dituen herri bateko talde xume bat gara». Haren arabera, emaitza onak lortzearen gakoa taldeak duen bizkarrezurra «sendotzean» datza: «Horrek bilakatzen baitu talde lehiakorra izatea».\nOsasuna Magnaren berezko izaera bera du Saldisek. «Lehiakorra naiz, eta neure buruari asko exijitzen diot». Urteek aurrera egin ahala «helduago» sentitzen dela dio. «Bolada gozoa bizitzen ari naiz, eta jokalari gisa beste urrats bat egin dut aurrera». Hain justu, hamabost gol zeramatzan, eta joko txukuna erakusten ari zen. Xotako haztegiko harribitxia izateaz gain, taldeko jokalari garrantzitsuenetariko bat ere bada orain. Hala, Inter Movistar ligako talde indartsuenari interesa piztu zaio nafarrarekiko, eta arrantzatu ere egin du. Fitxaketa ez da ofiziala oraindik, baina, klubak iragarri zuenez, Saldisek ez du taldean jarraituko.\nIrurtzundarrak esker hitzak baino ez ditu bere talde kutunarentzat: «Xotan oso maitatua sentitzen naiz. Hasieran ez nuen pentsatzen lehen taldera heldu eta sei denboraldi segidan egingo nituenik. Imanoli eskerrak eman nahi dizkiot, bere garaian lehen taldera jauzi egiteko aukera eman zidalako». Jarraitzaileak ere ez ditu bidean ahaztu. «Anaitasuna kiroldegian zaleen aupada eta berotasuna jasotzea sentsazio ikaragarria da». Denboraldiari eta bere agurrari amaiera biribila eman nahiko lieke.\nLehen Maila profesionaltzat hartzeko eskaria


Kanpoko Praktikak - Ebaluazioa - EHU edonondik - - UPV/EHU\nAholkuak kanpoko praktiketarako eta prestakuntza dualerako\nOsasun alarmako egoerak eragina izan du, neurri handiagoan edo txikiagoan, lan arloan curriculumeko eta borondatezko kanpoko praktikak egiten ari ziren graduko eta masterreko titulazioetako ikasleengan, bai eta prestakuntza dualeko ikasle izanda enpresetan egonaldiak egiten ari zirenengan ere. Kasu horietarako, irizpide espezifiko batzuk ezarri behar dira praktiken eta/edo egonaldien ezaugarrien arabera, kasu partikularrak kontuan hartuta. Hala ere, oro har, honako ohar hauek hartuko dira kontuan:\nCurriculumeko praktikak edo prestakuntza dualak eskatzen duen egonaldia amaitu ez duten azken mailako ikasleen kasuan, ebaluazioa egiteko nahikoa ebidentzia baldin badago (aurrez aurreko jarduera eta mintegiak edo jarduera ez-presentzialak), ikastegiak proposamen bat egingo dio Gradu eta Graduondoko Ikasketen arloko Errektoreordetzari, eta, baimena eman ondoren, kalifikatu egingo du.\nAzken ikasturteko ikasleen curriculumeko praktika edo prestakuntza dualak eskatzen duen egonaldia nahitaez bete behar bada eta ebaluatu ezin bada ‑hasi ez delako edo egun gutxi iraun duelako‑, ikastegiak aztertu egingo du ikasturte honetan egiteko aukera, betiere osasun egoerak horretarako aukera ematen badu. Horretarako, proposamena aurkeztuko dio Graduko eta Graduondoko Ikasketen arloko Errektoreordetzari, eta baimena emanez gero, ikastegiak aldatu egingo ditu deialdietako datak, baina, edozelan ere, kalifikazioa espedientean jaso ahal izateko, 2020ko urriaren 31 da azken eguna.\nAzken mailatik beherako ikasleen curriculumeko praktika edo prestakuntza dualak eskatzen duen egonaldia nahitaez bete behar bada eta ebaluatu ezin bada, Graduko eta Graduondoko Ikasketen arloko errektoreordeak 2020ko apirilaren 8an emandako jarraibideak beteko dira, eta, edozelan ere, aktak ixteko azken eguna 2020ko uztailaren 31 izango da.\nIkasleak ez baditu borondatezko praktikak bete, baina nahiko ebidentzia badago (aurrez aurreko jarduerak edo/eta jarduera ez-presentzialak), ebaluatu egingo da.\nBorondatezko praktikak ezin badira ebaluatu praktika aldia laburregia izan delako, “praktikak ezin dira ebaluatu” ageriko da jasota.\nEdozelan ere, kasu guztietan kontuan hartuko da osasun alarmak eragindako kanpoko praktikak eta prestakuntza dualeko egonaldiak erregistratzeko gida, ikastegietako praktika programen arduradunei bidalia.


2018-mintzagun-eu | IKUSKA\nZuzendaritza eta gidoia: Aitxol Saratxaga. Ekoizpena: Aitxol Saratxaga, Iker Etxeberria. Aktoreak: Olatz Ganboa, Mikel Losada eta Adrian Garcia de los Ojos.\nCarolek bikotekidea galdu du duela gutxi, eta oraindik ez da gai izan zoritxarreko gertakari hori gainditzeko. Mediku batek metodo esperimental berri bat proposatuko dio, hura berriz ere bizitzara ekartzeko. Carolek erabaki bat hartu beharko du, bizitza betiko aldatuko dion erabakia.\nZuzendaritza, gidoia eta ekoizpena: Alex Tello. Aktoreak: Klara Badiola, Telmo Irureta.\nZuzendaritza eta gidoia: Amaia San Sebastián. Ekoizpena: Larrotxene Bideo. Aktoreak:\nEmakume bat bere kontzientziarekin eztabaidan ari da arropa-denda batean: harentzat erostea ez da ekintza inozoa, kapitalismo-sare globalizatuaren adabegi bat gehiago baizik; eta globalizazio horrek berak ahalbidetzen du hark bere ekintzaren ondorioen berri izatea.\nZuzendaritza eta gidoia: Rubén Rosas. Ekoizpena: Rubén Rosas, Eli Rincón Aktoreak: Dokumentala.\nAtsolorra jaioberriei ongietorria emateko asmoz, Euskal Herrian egiten zen erritua zen. Ohitura horrek XVI. mendetik 1970. urtera arte bizirik iraun zuen baina, zenbait arrazoi tarteko, desagertu egin zen. Gaur arte. Izan ere, Hernanitik gertu dagoen Ereñotzu auzoko bizilagunek usadioa berreskuratzea erabaki dute, baina beste era batera.\nZuzendaritza, gidoia eta ekoizpena: Imanol G. Gurrutxaga. Aktoreak: Jose Ramón Soroiz, Aitziber Garmendia, Joxean Bengoetxea.\nGizon bat zubiaren erdira gerturatu da. Denboraren jolasean bere buruaz beste egitea pentsatu du; baina gazte bat hurbildu zaio, eta asmoa zapuztu dio.


Selva-rako bisitako Irati-ko eta gainera Historiaz betetako ibilitako ezinbesteko mendizalea. Hondar erromatar batzuk gailur batean ikustea pasatzea utzi behar ez diogun saria da\nAzpegi-k bere belardietan hartzen du bide zirkular batzuk arren inguruan balizatu eraman dituzten hondar megalitikoko kantitate handia. Gutxi mendixka hau baino lehen aparkatzen dugu eta Ertzangio-ko etxoletaranzko ipar-ekialdera bideratzen gara, hurbilak (argazki 1) Afrontamos Urkulu-aren, Aramuñu-ren oinarriko arrapala gogorrak, goialdeko haitzak saihesteko pixkanaka ezkerreko aldera joanez. Gailurra ezkutu geratzen da lehen mendi batetik, eta sarritan, ohiko lainoengatik, ez jaisteko aukerarik zentzuzkoena lehen zailtasuna okertzea den. Batzuei 200 gorabehera-m irabazita, lainoa baimentzen baditu, goialdea ikusten dugu urrutian gailurreko, baina oraindik ez koroatzen duten dorreoiko hondar erromatarrak.\nOkertzen ari gara bana, gu parte goikoeneko haitzetan, gailurretik hurbil mendixka eta guzti batetako, sartzea saihestuz, irabazita. Helburuarekin jada begien bistan, biderik argienak hartuz, goiko bizkarrean sartzen gara, dorrera (zentinelak bizi izango liratekeen tokian) lagunduko liokeen babeserako eraikuntza posibleko harresietako lehen hondar batzueiengatik pasatuz. Parte altuenean oso era zirkular argiko dorreoiko hondarrak geratzen dira, oroitzapenezko helburuekiko jatorri erromatarreko segur aski, Trophaeum-i tipoa izena emanda.\nSOROLUZE-etako ETA GR11-etako TRIKUHARRIA\nIbilbide beragatik ez jaisteko, bi gailurren arteko mendixkatik, hegala behean hegora (Otsarri-ra) altuera galtzen dugu goiz hartuz bana tarteak bide-itxura gehiagorekin aurkitu eta Orreaga/Orreaga eta Lepoeder mendixkako datorren 11 GR-aren marka gorri eta zuriak azkenik topatu arte definituago. Soroluzeko Lepoa-rainoko hegorantz balizatutako bide honetatik jarraitzen dugu eta, metro urrietara, Soroluze-ko trikuharria, ondo mantendutako eta Gorosti-ko plaka identifikatzailearekin, topatzen dugu. Metro gutxitara eskuz oraindik eskuina katalogatutako hondar megalitiko gehiago daude. Kokatutako bide nagusira trikuharriaren ezkerretara itzuliz, jada jaisten gara bide argitik Azpegi-ko eta Etzangio-ko ibarretik pago-bosquete-a ume bategatik berriro hasierako (argazki 1etako) etxoletara iritsi arte pasatuz. Berriro gure autora Azpegi-n igotzeko saltatu behar den azkeneko estropada.\nLouzera: 6,4 km\nHegal erdirako bidea. Zailtasunik handiena lainoa Azpegi-n aurkitzea izan daiteke.\nZein da 19 + 15??


Maynooth eta Naas arteko erdibidean kokatuta, Liffey ibaia eta Kanal Handia inguruan zituela, Clane herria kondairaz eta historiaz josita dago. Herrian mundu osoko St Patrick ezagunarekin eta James Joyce egile entzutetsuarekin loturak daude. Inguruan Robertstown eta Lowtown herri lasaiak aurkituko dituzu Kanal Handian zehar. Aurretik ibaiaren ibilbide zaratatsua zuten erlauntzak, gaur egun aisialdiko kanaleko itsas bidaia, arrantza edo landa bizikletaz edo oinez gozatu ahal izango duzu.\nAntzinako Kildare eta Leinsterreko erregeak\nEzagutu gehiago Clanen


Eskaintza loteslea hipoteka batean | Consumer\nEskaintza loteslea hipoteka batean\nMailegua eskaintzen digun erakundeari eskatu beharreko dokumentua da.\nHipoteka baten eskaintza loteslea bankuak ematen digun informazio-liburuxka da, hipoteka-mailegua kontratatzen dugunean ematen diguna, eta haren ezaugarriak zehazten dituena. Entitateak dokumentu horretan agertzen dena bete behar du.\nEskaintza lotesle honen indarraldia hamar egunekoa da gutxienez, eta onartzen badugu, bankuak argituko digu edozein zalantza.\n1994ko hipoteka-maileguen finantza-baldintzen gardentasunari buruzko Aginduak arautzen du dokumentua. Elementu hauek izan behar ditu:\n-Haren interes-tasa; aldakorra bada, haren ezaugarriak zehaztu behar dira.\n-Kuoten kopurua eta maiztasuna\n-UTB (urteko tasa baliokidea)\ndiru lotu oferta-eu


Enpresak Osasun Asegurua | BBVA\nEte eta enpresentzako BBVA Osasun Asegurua\nAukeratu zure Enpresentzako osasun asegurua hurrengorako izango litzatekeen:\nNire enpresak 5 milioi baino gehiago fakturatzen du\nOsasun-asistentzia oso-osoa, mediku talde bat eskura dela 50.000 profesional eta 4.200 zentro pribatu Espainia osoan.\nOspitalez kanpoko laguntza.\nFarmazia gastuen % 50 itzultzea, urtean 200 € mugarekin aseguratuko.\nAsistentzia Estatu Batuetan.\nKudeatzailearentzako aldi baterako ezintasunaren estaldura.\nLarrialdietako laguntza atzerrian (gehienez 10.000 € pertsonako eta ezbeharreko).\nZein beste zerbitzu eskaintzen ditu?\nBideokontsulta medikoko zerbitzua 24 orduetan. Hitzordurik gabe jar zaitezke harremanetan, kontsulta bat egiteko edo larrialdiren bat konpontzeko.\nAholkularitza medikoko programak: psikologia, nutrizioa, osasunaren aholkularitza pertsonala, entrenamendu pertsonala, ama-umearen programa, haurraren osasun-programa, zoru pelbikoaren programa, tabakoarekiko menpekotasuna gainditzeko programa.\nFarmaziatik sendagaiak bidaltzea, langileak ezer ordaindu beharrik gabe (6 aldiz urtean).\nFamilia laguntza (laguntza emango diogu aseguratuari gaixotasunagatik ospitalean edo etxean egon behar badu).\nOsasun-asistentziako aseguruen hiru modalitate dituzu aukeran, zure beharren arabera:\nSalud Pymes Koordainketarekin: osasun-asistentzia osoa Sanitas sarearen bidez, aseguruaren polizan jasotako zerbitzu medikoa erabiltzen duzun bakoitzean ordaindu beharrik gabe. Langileak koordainketak hartuko ditu bere gain hirugarren zerbitzutik aurrera (pixkanakako erabilerako koordainketa izango da eta pertsonako 300 € arteko mugarekin urtean).\nSalud Pymes Koordainketa Gabe: osasun-asistentzia osoa Sanitas sarearen bidez, aseguruaren polizan jasotako zerbitzu medikoa erabiltzen duzun bakoitzean ordaindu beharrik gabe.\nSalud Pymes Itzulketa: Salud Pymes-en estaldura berberak biltzen ditu, eta, gainera, estaldura taulan sartu gabeko urteko zure gastu medikoen %80ra arte itzultzen dizu. Urtean gehienez 150.000 € itzuliko dira.\nEnpresa txiki edo ertaina izatea eta gutxienez 5 aseguratu izatea. Prezio txikiagoa aplikatzen dugu 15 aseguraturentzat baino gehiagorentzat kontratatzen bada.\nAseguratuak sozietateak lana eman dion norbait izan behar du. Aseguruan senideak sar daitezke, hala nahi izanez gero.\nBBVA Salud Pymes asegurua kontratatzeko, zure langileek 0 eta 75 urte bitartean izan behar dituzte; BBVA Osasuna ETE Diru-itzultzea asegurua kontratatzeko, berriz, 0 eta 64 urte bitartean.\nOsasun galdetegi erraz bat bete behar da eta, beharrezkoa izanez gero, inkesta mediko bat egingo dugu, telefonoz.\nBideo-kontsulta zerbitzuarekin espezialitate guztietako profesionalekin, etxez etxeko zerbitzuekin eta itzultzeekin.\nSozietateen gaineko Zergari lotuta dauden eteek eta enpresek euren langileen mediku gastuen %100 kendu ahalko dute zerga horretan, gastu sozial gisa. Beraz, enpresak lortutako irabazietatik kenduko da.\nEskatu autonomo eta enpresentzako BBVA Osasun Asegurua\n*Promozioa 2022/04/01 eta 2022/06/01 birtatean indarrean sartzen diren poliza berriak kontratatzen dituzten aseguratu berriei aplikatuko zaie. Aseguratu berria: Poliza berriaren altaren dataren aurreko 6 hilabeteetan Sanitaseko beste poliza batean izan ez dena da.\nKontratuak urtebeteko iraupena du. Urtero berrituko da, automatikoki, aseguruaren kontratatzaileak edo aseguru etxeak kontrakoa adierazi ezean. Ez dago gehieneko adinik asegurua amaitzeko.\nBBVA Salud aseguru medikoa hilean behin, hiru hilez behin, sei hilez behin edo urtean behin ordaintzen da, enpresako kontuan helbideratuz.\nBeste koordainketarik egin behar da?\nAseguru honek ez dakar beste koordainketarik egitea zerbitzu medikoen truke. Prima bakarra sexu bietarako eta asegura daitezkeen adin tarte guztietarako.\nKen al ditzakete langileek ordaindutako primak?\nBai. Osasun asegurua kontratatzen duten enpresen langileek urtean pertsonako 500 €-ra arte kendu ahal izango dituzte ordaindutako primak.\nKen al ditzake enpresak aseguruaren zenbatekoa?\nAseguruaren zenbatekoa sozietateen gaineko zergatik ken daiteke, zerga araudian ezarritako baldintzak betetzen badira (enpresak langileentzako aseguru mediko gisa ordaintzen duen gastua osorik kendu ahal izango da, gastu sozial gisa, sozietateen gaineko zergaren aitorpenean).\nZein da primaren kostua?\nKontsultatu aseguruaren primaren kostua aukeratutako modalitatearen arabera.\nZer alditan ezin da oraindik estaldura jaso?\nErdituz gero soilik, 8 hilabetez.\nHemen lor dezakezu informazio gehiago BBVA Osasuna ETE-entzat aseguruaren ezaugarri nagusiei buruz. Araudiak ezartzen du estandarizatutako dokumentua eman behar dizugula aseguruaren informazioarekin, eta horregatik fitxa hori ematen dizugu bere ezaugarriak ulertzeko informazio zehatzagoarekin.\nBBVA Salud Pymes: dokumentua ireki\nBBVA Salud Pymes Reembolso: dokumentua ireki\nZein da bluaU Osagarri Digitalen prima?\nHilero ordainduko den urteko prima bat aplikatuko zaizu, kontratatutako modalitatearen eta aseguratutako pertsona-kopuruaren araberakoa izango dena.\nAsegurudun bateko polizetarako: bluaU aukeratzen baduzu, kuota 10 € izango da hilean, bluaU Adimen Osasuntsuarentzat 13 € izango da hilean, eta, bluaU Premium nahiago baduzu, 14 € izango da hilean.\nBi aseguratu edo gehiagorentzako polizentzat: bluaU aukeratzen baduzu, kuota 20 € izango da hilean, bluaU Adimen Osasuntsuarentzat 26 € izango da hilean, eta, bluaU Premium nahiago baduzu, 28 € izango da hilean.\nEte eta autonomoentzako Ziberasegurua\nBabestu zure negozioa eraso informatikoetatik.\nAholkularitza profesionala eta juridikoa.\nKalte-ordaina datuak galdu edo lapurtzeagatik.\nEstaldura desberdintzaileak: transplanteak, orientazio psikologikoa telefonoz.\nArreta berezia etxean.\nSanitas Dental 21 aseguruaren hortzetako estaldura: zerbitzu odontologiko ugari erabiltzeko eta prezio berezietan frankiziatutako estaldurez gozatzeko aukera ematen du.\nSanitas 24 orduetan: telefono bidezko larrialdi zerbitzua\nGaixotasun kroniko larrietan mundu mailako erreferentziazko espezialisteen bigarren mediku-iritzirako aukera.\nLarrialdietako laguntza atzerrian (urtean gehienez 12.000 €, aseguratu bakoitzeko).\nSanitas Wellcome: 24 orduko telefono bidezko arreta-zerbitzua prozedurak arintzeko (baimenak, hitzordu eskaera...).\nAseguru honek ez dakar beste koordainketarik egitea.\naukerazko bluaU osagarri digitalak. Ikusi modalitateak.\nIkasleen osagarriak: Espainiatik kanpo denbora batez ikastera doazen 10 eta 35 urte bitarteko gazteentzat.\nNafarroako Unibertsitatea osagarria.\nFarmaziako gastuen %50eko itzulketa (urtean 200 €-ko mugarekin, aseguratuko).\nZirkulazio- eta lan-istripuen bermea.\nOptika: Material optikoaren gastuen %50eko itzulketa (urtean 600 €-ko mugarekin, aseguratu bakoitzeko).\nEstetika eta laguntza bidezko ugalketa tratamenduak zure langileentzat, oso prezio onetan.\nGoi mailako hortz estaldura.\n0 eta 75 urte bitartean izan behar duzu.\nOsasun galdetegi erraz bat bete behar da.\nKoordainketak egin behar dira?\nEz. Enplegatuen kontsulta eta proba guztiak doakoak dira.\nSalud Empresas BBVA aseguruaren ezaugarri nagusiak ezagut ditzakezu hemen. Araudiak ezartzen du estandarizatutako dokumentua eman behar dizugula aseguruaren informazioarekin, eta horregatik fitxa hori ematen dizugu bere ezaugarriak ulertzeko informazio zehatzagoarekin.\nOsasuna enpresak asegurua: dokumentua ireki\nEskatu ETE eta Enpresetarako Salud asegurua\nEnpresak Osasun Asegurua


Masters of puppets • ZUZEU\nMasters of puppets –\n“Danok bardiñak garan” american dream horretatik esnatuta, jauzi kualitatibo politta da konturatzia Euzkadin diru gehixena 2000 pertsonan artian manejatzen dabela (euretako bakotxak 2.500.000 eurotik gorako ondasun deklarauekin), eta 800.000 pertsonak, ostera, hillian 1000 euro baiño gitxiagokin konpondu bihar izaten dirazela.\nJauntxo aberatsotatik askok dirua paradisu fiskaletan dake, Foru Ogasunari zergarik emon barik, eta ez dira gitxi berakin zor itzalak daukezenak. Ogasunak, baiña, morroi modura jokatzen dau: haundikixekin bigun -zein da zeiñen bezero?- eta falta dan diru-zulo hori txikixen zergekin bardintzen.\nLiburu honetan egoera iraingarri honen panoramia ederto pinttatzen da, eta ez naiz harritzen ez, mainstream komunikabidietan eta Euzkadiko hainbat liburutegittan betoa jaso izana. Izan be, horretaz jabetzia, eta gillotinia erabiltzeko gogua piztia, dana da bat…\naberatsak, dirua, iruzurgileak\nHau da Hego Euskal Herria 2019ko Foru Hauteskundeen ostean


#bidegorritik saioan Antzerkia eta literatura - Arrosa\nbidegorritik 97-irratia 2015/10/15\nAntzerkilari parea gonbidatu dugu estudiora. Mikel Martinez eta Eneko Sagardoy izango ditugu gurekin. Zergaitik Jamil? antzerkilan berria aurkeztu digute. Gustura aritu gara beraiekin berbetan.\nBilbotik Baionara egin dugu gero, Bea Salaberri idazlearekin hizketan aritzeko. Bere liburu berria izan dugu berbagai.\nPosted in bidegorritikTagged #antzerkia #baiona #Bilbo #irratia #literatura


1 >> Kategoria gailua\nErregai injekzio motorren hornidura.\norok daki hori barne errekuntzako gasolina motor baten prozesuan erregai kopuru jakin bat kontsumitzen, erregaia hornitu bezala, orain jakin dugu.\nArtikulu honetan ez dugu ukitu gailu gasolina mo\ninjektore motor instalatutako injektore elektromagnetikoak , sistema presioa erregaiaren bidez, hau da hartunea kolektore injektatu.\nerregaiaren injekzio da kontrol-unitate elek\nolioa presio-sentsore egiaztatzea.\nlarrialdi olio presio sistema kontrolatzeko autoan sistema oso garrantzitsua da. Sistema honek ez badu, orduan ez motorrean matxura bat gertatuz gero, aukera indartsu bat, hura hondatu da. Hori dela eta,\nerregai lurruna birziklatzea.\nerregai lurrunak eragozteko ingurunea ingurumenaren kutsadura topatu eta egindako autoak batzuk erregai ekonomia hobetzeko erregai lurruna birzirkulazio .\nDezagun erregai lurrun\nAurreko artikulu batean, gailu motorrean blowers mekanikoak, edukiera nabarmen gora egin duela ematen duten azterketa egin arte. Artikulu honetan, begiratu gailua eta funtzioa ginen turbo\nErregai iragazkia Auto hautsaren eta herdoila mantentzen eta horiek eragozten motorra erregai sistemaren kanalizazio sartzeko funtsezko elementua da. Ez balitz erregai filtrazio bada, o\ngas ihes birzirkulazio EGR.\nerrekuntzako ganbera Tenperatura altuetan, airean nitrogenoa oxigeno erreakzio kimiko bat sartu hasten da, toxikoak nitrogeno oxidoa konposatuen osatuz. Nitrogeno gasak ihes egin 1972tik aurrera ere oxid


Errakitismo - Wikipedia, entziklopedia askea.\nErrakitismoa (grekeratik ῥάχι-ς/-δος rhakhi(d) "bizkarrezurra" + -îtis "hantura" + -ismos "prozesu patologikoa") D bitaminaren gabeziaren ondorioz sortutako gaixotasuna da. Gaitz honek hezurren biguntze eta ahultzea dakar. Haur txikiengan agertu ohi da.\nCYP27B1 (en) , CYP2R1 (en) eta VDR (en)\nKaltzitriol eta Ergokaltziferol\n264700, 277440, 600081 eta 600785\nD bitaminak kaltzio eta fosforoaren odol-maila erregulatzen du, izan ere, heste meharrean bi elementu horien xurgapena bultzatzen baitu. Odoleko kaltzio eta fosforo maila baxuek sortzen duten hezurren eta kartilagoen mineralizazioaren jaitsieraren ondorioz sortutako itxuragabetasun eskeletikoengatik bereizten da .\nD bitaminaren gabeziaren atzean arrazoi desberdinak egon daitezke: elikadura txarra (esnerik gabekoa, adibidez), intsolazio urria (eguraldi goibeleko herrialdeetan) edo D bitaminaren heste-xurgapena eragozten duten gaitzen agerpena, besteak beste.\n4 Proba eta azterketa medikoak\nErrakitismoaren maiztasuna handitu egin da nazioarteko mailan. Eragile posibleen artean haurrek gomendioz gehiegizko eguzkitako krema ematea eta etxean denbora gehiegi igarotzeko joera, telebista ikusten edo joko elektronikoekin, egurats zabalean egon beharrean, izango lirateke.\nEstatu Batuetan, D bitamina gabeziarengatik sortutako errakitismoa ez da haur formula egokiak dituzten esnekiak hartzen dituzten haurretan sortzen. Izan ere, formuladun esnea zein behi esneak 400 UI-ko D bitamina daukatelako litroko. Hori dela eta, xurgapen arazo kronikoak edo egoera terminaleko giltzurrun gaitza izan ezean, errakitismo kasu gehienak azal iluna eta D bitamina gehigarririk hartzen ez duten amen esnea hartzen duten haurretan eman ohi dira.\nEuropako errakitismo intzidentzia Estatu Batuetakoen antzekoa da.\nEguzki eremuetan, hala nola, Ekialde Ertainean, errakitismoa ohilez estalitako umeetan ere eman daiteke, eguzki izpiak ez jasotzeagatik. Afrikako eremu batzuetan, bereziki artoan oinarritutako elikadura duten eremuetan, kaltzio, fosforo edo bien gabeziak errakistimoa izateko aukera handitzen du.\nD bitaminak gorputzeko kaltzio eta fosfato mailak aproposak izatea ahalbidetzen du. Mineral hauen odoleko maila oso baxua bada, gorputzak hezurretako kaltzio eta fosfatoaren askapena estimulatzen duten hormonak ekoiztuko ditu. Honek, hezur ahulak eta bigunak izatea eragingo du.\nD bitamina elikaduraren bitartez xurgatua edo azalak eguzki izpiak jasotzerakoan sortua izan daiteke. Azalaren bitarteko D bitaminaren ekoizpen eza hurrengoko banakoetan eman ohi da:\nEguzki izpi gutxi jasotzen duten pertsonetan\nLeku itxietan egon behar diren pertsonetan\nEguzki orduetan zehar leku itxi batean lan egiten duten pertsonetan\nAzal iluna daukaten pertsonetan, izan ere, argi ultravioleta ez du zeharkatzen eta hau da D bitaminaren sortzailea.\nDietan D bitamina nahikoa ez lortzea hurrengo arrazoiengatik izan daiteke:\nLaktosarekiko intolerantzia izateagatik\nEsnekiak ez hartzeagatik\nDieta barazkijalea burutzeagatik\nAmaren esneaz bakarrik elikatzen diren haurrek ere D bitamina gabezia paira dezakete. Izan ere, esne honek ez du D bitamina kantitate nahikorik eskaintzen. Hau arazo bat izan daiteke azal iluna dutenen umeentzat neguan zehar. Hau eguzki argi maila baxuagoa izateagatik gertatzen da.\nKaltzio eta fosforo gabeziak dietan errakitismoa sor dezake. Herrialde garatuetan ez da ohikoa, izan ere, dietako mineral gabeziarekin lotuta baitago. Kaltzioa eta fosforoa enean eta orri berdeko barazkietan aurkitu ditzakegu.\nGeneak ere, errakitismoa pairatzeko arriskuan zerikusia daukate, handitu dezaketelako. Herentziazko errakitismoa belaunaldiz belaunaldi transmititzen den gaixotasuna da. Honako hau giltzurrunek fosfato minerala atxiki ezin dutenean gertatzen da. Errakitismoa giltzurruneko azidosi tubularra eragiten duten giltzurrun gaitzek ere sor dezakete.\nGantzen digestioa edo xurgaketa murrizten duten transtornoek organismoko D bitaminaren xurgaketa zailagoa izatea eragingo dute. Batzuetan gaitz hepatikoak dituzten umeetan agertu daiteke errakitismoa. Haur hauek ezin dute D bitamina bere forma aktibora eraldatu.\nUmeen hazkuntza azkarreko periodoetan ohikoagoa da gaixotasuna agertzea. Periodo honetan gorputzak kaltzio eta fosfato behar handia du. Bereziki 6 eta 24 hilabete arteko haurretan aurkitu ohi da. Jaioberrietan, ordea, ez da normala.\nHezurretaz gain, nerbio-sisteman eta giharretan azaltzen dira errakitismoaren ondorioak.\nErrakitismoaren sintomak hurrengoak dira:\nHezurretako mina edo besoetako, hanketako, pelbiseko eta bizkarrezurreko sentsibilitate galera.\nTono muskularraren txikiagotzea ( indar muskularraren galera) eta okerrera doan ahultasuna\nHortzen deformazioak, hortzen eraketa atzeratua barne, hortzen egituren akatsak, esmalteko zuloak eta barrunbe dentalen hazkuntza ( txantxarren eraginez)\nHezurren apurketen handigotzea\nAltuera urria (helduak 1,52 metro baino gutxiago)\nEskeletoaren deformazioa, hala nola, forma irregularra duen burezurra, arkeatutako hankak, alde kostaleko protuberantziak, azaleratutako bularrezurra (uso bularra), deformazio pelbikoak eta bizkarrezurreko deformazioak (eskoliosi edo zifosi)\nProba eta azterketa medikoakAldatu\nAzterketa fisiko baten bidez, hezurren sentiberatasuna eta mina ezagutarazi dezakete, ez aldiz giltzadura edo muskuluena.\nErrakitismoa diagnostikatzeko hurrengo azterketak lagungarriak izan daitezke:\nOdol analisiak ( kaltzio serikoa)\nHezur biopsia (gutxitan egiten da)\nFosfatasa alkalina serikoa (FAS)\nBeste proba edo prozesuak:\nHormona paratiroideoa (PTH)\nTratamenduaren helburuak sintomak arintzea eta afekzio honen kausak zuzentzea izango lirateke. Gaixotasunaren eragilea tratatu behar da berragerpena saihesteko.\nKaltzio, fosforo eta D bitaminaren birjarpenak errakitismoaren sintoma gehienak ezabatuko ditu. D bitaminaren iturri dietetikoek hurrengoak barne hartzen dituzte: arraina, gibela eta esne prozesatua.\nEguzki argiarekiko exposizioa modu moderatu batean gomendagarria da. Errakitismoa arazo metaboliko batengatik sortua bada, D bitaminazko gehigarrien preskripzioa eskatu daiteke.\nJarrera egokia eta gailu ortopedikoak erabili daitezke deformazioak gutxitu edo saihesteko. Deformazio eskeletiko batzuk zuzenketa kirurgikoaren beharra ere izan dezakete.\nTrastorno hau mineral eta D bitaminaren birjarpenarekin zuzendu daiteke. Laborategiko azterketen eta X izpien emaitzek orokorrean hobetzen dute tratamendua hasi eta aste bat beranduago, nahiz eta, kasu batzuetan mineral eta D bitaminaren dosi handiak beharrezkoak izan.\nErrakitismoa ez bada zuzentzen umearen hazkuntza fasean, deformazio eskeletikoak eta altuera baxua iraunkorrak izan daitezke. Umea txikia den bitartean zuzentzen bada, deformazio eskeletikoak maiz hobetzen dira edo denborarekin desagertzen dira.\nErrakitismoa saihesteko moduetako bat umea dietan kaltzio, fosforo eta D bitamina nahikoa hartzen duela bermatzea da. Trastorno gastrointestinalak dituzten haurrek gehigarri espezifikoak jasotzea beharrezkoa izatea gerta liteke.\nGiltzurruneko gaitzak D bitaminaren xurgapen desegokiak eragin dezake, eta horrek berehalako tratamendua eskatuko luke. Giltzurrun gaitzak izatekotan kaltzio eta fosforo mailak maiz egiaztatu behar izango ditu. Aholkularitza genetikoak errakitismoa sortu dezaketen trastorno heredagarriako aurrekari familiarrak dituzten pertsonentzat lagungarria izan daiteke.\n↑ (Gaztelaniaz) Raquitismo. 2016-11-01 (Noiz kontsultatua: 2017-03-07).\n↑ a b c d Rickets: Background, Pathophysiology, Epidemiology. 2016-12-09 (Noiz kontsultatua: 2017-03-08).\n↑ a b c d e f (Gaztelaniaz) Raquitismo: MedlinePlus enciclopedia médica. (Noiz kontsultatua: 2017-03-08).\nAzken aldaketa 11 martxoa 2020(e)an, 11:50(e)tan\nOrriaren azken aldaketa: 11 martxoa 2020, 11:50.


Genetika 90eko hamarkadan geldirik (I)\nUrte hasieran gehien ikertzen diren geneak aurkeztu nizkizuen: AKT1, ESR1, MTHFR, TGFB1, IL6, APOE, VEGFA, EGFR, TNF eta TP53, hain zuzen ere. Baita ere zergatik hauek eta ez beste gene batzuk aztertzen diren inguruko nire gogoeta bota nuen. Bada, ikerketa batek zenbakiak eta datuak jarri dizkio galdera horri, zergatik ikertzen dira gene batzuk beste batzuk baino gehiago? Erantzuna beharrezkoa den kritika zorrotz bat da.\nGene batzuk besteak baino gehiago ikertzeko hainbat arrazoi proposatu dira: gene batzuk garrantzirik ez izatea, ikerkuntzaren giza-egitura, sari zientifiko eta ekonomikoen sistema, garrantzia mediko edo soziala, egindako aurkikuntzak, zoria, teknologien eta produktuen eskuragarritasuna eta geneen berezko egiturak. Lan berri batean geneen 430 ezaugarri kimiko, fisiko eta biologiko aztertu dituzte eta machine learning bidez gene bakoitzaren arrakasta aurresateko gai izan dira.\nLehenik eta behin, giza-genoman ditugun 20.000 gene inguru horietatik, %33 inguru ezin izan zituzten aztertu ezaugarri guztiei buruzko informaziorik ez zegoeladko. Hau da, 6500 gene ingururen oinarrizko informazio osorik ez dugu. Egon daudela badakigu, hor daude, baina ez diegu kasurik egin. Edo, ez behintzat, oinarrizko ezaugarri guztiak jasotzeko nahikoa.\nAzkenean 12.948 gene aztertu zituzten eta, ezustekoa, 430 ezaugarri horietatik 15 nahikoak dira gene baten arrakasta aurresateko. 15 ezaugarri horiek 6 taldetan banatzen dira: beren ugaritasuna zeluletan, proteinen karga positiboa, proteinen hidrofobitatea, geneen sentikortasuna mutazioei, geneen luzera eta erretikulu endoplasmatikora (zelularen atal batera) joateko seinalea. Gaiztoa izanda, ezaugarri horiek gene bat ikertzearen erraztasunaren eta erosotasunaren isla dira. Hortaz, ezaugarri gutxi batzuk nahikoak dira gene batek dituen publikazioak aurresateko. Famatua dena famatuago egiten da.\nHala ere, ezaugarri horiek ez dira gako bakarra. Geneek faman duten proportzio ezberdintasun hau 2000. urtetik egonkor mantendu da eta azken hamarkada eta aurrekoen arteko erlazioa nahiko egonkor mantentzen da. Izan ere, “zaharragoak” diren geneak, hau da, lehenak deskribatzen izan zirenak gaur egun oso ikertuak izateko tendentzia mantentzen dute. Aurkikuntza hori gizakietan izan daiteke edo lehen aipu hori beste espezie batean izan daiteke. Hau da, beste espezie batean deskribatu baziren geneak, gizakietan parekoa aurkitzera jo zuten ikertzaileek eta, horrela, fama eskuratzen joan. Beste datu bat. Oso antzekoak diren geneen artean (familia genetiko deitzen ditugunak), aurkitu zen lehenak, gainontzekoak baino artikulu gehiagotan aipatzen da, antzeko ezaugarriak badituzte ere.\nEgileek datu ikaragarri bat ematen dute: 1991 urtera arte deskribatutako geneek (giza-geneen %16a) aztertu dituzten 2015eko artikulu zientifikoen erdian aipatzen dira. Salbuespen bakarrak sei gene dira, zeintzuek interesa piztu duten, garrantzia medikoa dutela aurkitu delako. Gainontzekoa inertziaz mugitzen da, 1990eko hamarkadan geldituta gaude genetikan. Honen ondorioak eta zer egin hau zuzentzeko, hurrengo baterako.


Produkzio eszenikorako dirulaguntzak: Produkzioak I eta banaketa (2019) - Hezkuntza, Hizkuntza Politika eta Kultura Saila - Euskadi.eus\nProdukzio eszenikorako dirulaguntzak: Produkzioak I eta banaketa (2019)\n[Produkzioak I eta banaketa]\n2019ko ekitaldian gauzatu edo hasiko diren arte eszenikoen ekoizpen profesionaletarako (antzerkia, dantza, zirkua...) dirulaguntzak emateko araubidea ezarriko da.\nModalitatea: Produkzioak I eta banaketa. Ekoizpen eszenikoak eta ondorengo banaketari zuzendutako laguntzak.\nDirulaguntzak jaso dezaketen alorrak:\nProiektu horiek hurrengo baldintzak bete behar dituzte:\n2019ko martxoaren 30a baino beranduago eta 2020ko ekainaren 30a baino lehen estreinatutako ekoizpen- eta sorkuntza-proiektuak izatea.\nDiruz lagundutako ekoizpenaren banaketa-plan bat aurkeztea, banaketa-plana estreinaldia baino hiru hilabete lehenago hasi ahalko da.\nGainera baldintza heutako bat bete beharko dituzte:\nIzaera profesionaleko lehen proiektuak\nIzaera berritzaile esanguratsua duten proiektuak\nEspezifikoki ikerketara eta esperimentaziora zuzendutako obrak\n100.000 euro emango zaizkio antzerki-eremuari eta 100.000 dantza-eremuari.\nProiektu bakoitzari emandako diru-laguntzaren gehienezko zenbatekoa 35.000 eurokoa izango da:\nEkoizpena egitera zuzendutako diru-laguntza ezin izango da izan 25.000 eurotik gorakoa, ezta aurkeztutako aurrekuntuaren %70etik gorakoa ere. 28.artikuluan erregulatzen diren diru-sariak jasoko dituzten ekoizpen elebidun edo euskara hutsezkoen kasuan, muga hori %75 izango da.\nDiruz lagundutako ekoizpenaren banaketara zuzendutako diru-laguntza ezin izango da 10.000 eurotik gorakoa izan, eta edozein kasutan ezin izango da ekoizpenari emandako esleipenaren %50 baino handiagoa izan.\nLaguntza koprodukzio baterako eskatzen bada, pertsona edo erakunde eskatzaileak gutxienez ekoizpenaren %33ko parte-hartzea izan beharko du. Diru-laguntzak ez du inoiz gaindituko ekoizle eskatzailearen parte-hartzearen %50.\nJarduera Ekonomikoen gaineko Zergan jarduera-eszenikoari dagokien epigrafean alta emanda egotearen eta, bere kasuan, zerga horren azkenengo ordainagiriaren kopia.\nEuropar Batasuneko estatu kide batean ezarrita egotea eta behin dirulaguntza emanez gero establezimendu egonkor bat Euskal Autonomia Erkidegoan izatea.\nEzingo dituzte deialdi honetako dirulaguntzak jaso:\nDirulaguntzak itzultzeko itzultzeko betebeharrak ordainduta ez dituzten pertsonak edo erakundeak.\nDirulaguntzei buruzko azaroaren 17ko 38/2003 Lege Orokorraren 13.2 eta 13.3 artikuluetan jasotako ezein egoeratan dauden pertsona edo erakundeak.\nDagokion deialdiaren urreko bi urteetan diruz lagundutako bi ekoizpen eszeniko estreinatu dituzten pertsonak edo erakundeak.\nElkarte edo fundazio izaera juridikoa duten erakunde eskatzaileek ezingo dute antzerki-ekoizpenetara zuzendutako dirulaguntzarik jaso.\nBestelako finantziazio-iturriren bat eduki edo eskatuz gero, "Bestelako dirulgauntzak" inprimakia aurkeztu behar da eskabidearekin batera.\nInprimakia: Hitzartutako zirkuitua duten proiektuak (xls , 157.5 KB)


Jarain! Eraso sexisten aurkako kanpaina - Sakanako Mankomunitatea\nJarain! Eraso sexisten aurkako kanpaina\nUda iristearekin batera herrietako festen denboraldia ere heltzen da eta aurten, Sakanako Mankomunitateko Berdintasun Zerbitzuak, estreinakoz “Eraso sexistarik gabeko festen” kanpaina, jarriko du abian.\nAurtengo kanpainarendako aukeratutako lema: Jarain! Eraso sexistarik gabe Sakana libre! izan da. Honela, Sakanako festa guztietan indarkeriaren kontrako irudi bateratu bat jendarteratuko da.\nKanpaina honek bi helburu dauzka, alde batetitk, festa egun eta eremuetan emakumeenganako eraso zein jazarpenen aurka herritarrak sentsibilizatzea. Eta bestetik, errealitate honen aurrean, instutuzio zein jendartearen konpromiso irmoa adieraztea.\nSakanako kanpaina bateratu honek elementu eta osagai ezberdinek osatuko dute:\n1-Emakumeen aurkako indarkeriaren kontrako esku morea oinarri hartuta, Sakanako herri bakoitzarendako irudi bat presatu da. Herriko argazki esanguratsu bat eta herriaren izena azalduko dira bertan eta Udalaren esku utziko da hauek festetako programan, karteletan edo pegatinetan jartzeko aukera izango dute.\n2-Kanpaina komunikatiboa: Ekainaren 20tik irailaren erdialdera iraungo du kanpainak eta Guaixen astero publizitatea kontratatuko da. (Astero, festak diren herriko iragarkia aterako da.)\n3-Sakanako herri guztietan Indarkeria matxistaren kontrako esku moreak banatuko dira.\n4- Indarkeria sexistarik gabeko gunea. Sakanako festek irauten duten bitartean Indarkeria seixstarik gabeko gunea jarriko da herri ezberdinetan. Gune hau, indarkeria sexistari aurre egiteko bitartekoak eskura dituen gunea litzateke eta herritarrak indarkeria sexistaren gaiaz kontzientziatzea du helburu. Gune honetan Emagin elkarteko bi formatzaile izango dira hiru orduz bertaratuei argibideak emateko asmoz.\nEKAINAK 29, larunbata ARBIZUn 00:00-03:00etara\nUZTAILAK 20, larunbata IRURTZUNen 19:30etatik 22:30etara\nUZTAILAK 26 ostirala. OLAZTI 00:30-3:30\nUZTAILAK 27 larunbata BAKAIKU 00:30-3:30\nABUZTUAK 3 larunbata ETXARRI ARANATZ 00:00-3:00\nABUZTUAK 24 larunbata LAKUNTZA. 1.00-4:00\n5-Pankartak. Udaletxetan zein bestelako eraikin publikoetan jartzeko pankartak eta roll upak egingo dira Sakanako lemarekin.\nErantzunak desaktibatuta daude Jarain! Eraso sexisten aurkako kanpaina sarreran\n← 2019ko Etxepare Sariaren banatze-ekitaldia\nSakanako XVIII. Haur Triatloia →


"Yo Sé Más Qué Tú" lehiaketak 26.500 euroko zakua banatuko du urtarrilaren 23an | EITB telebista\n"Yo Sé Más Qué Tú" lehiaketak 26.500 euroko zakua banatuko du gaur arratsaldean\nHirukote taldeak irabaziko du saria finalean lehen aldiz parte hartuta.\nIñaki Urrutiak aurkezten du 'Yo sé más que tú'. Argazkia: EiTB\n''Yo Sé Más Que Tú' lehiaketaren webgunea\nIñaki Urrutiak aurkezten duen "Yo Sé Más Que Tú" saioak 26.500 euro banatuko ditu gaur gauean. Aste honetan lehen aldiz parte hartu duen Hirukote taldeak irabaziko du zakua gaurko atalean, hain zuzen ere.\nHonako hauek osatzen dute Hirukote taldea: Nuria 47 urteko Barakaldoko aktorea, Maria del Mar Maritxu Historiaren zale amorratua eta Gadea 46 urteko dantzari eta aktorea. "Antzerki eta bizitzaren lagunak gara", hirukotearen esanetan.\nIrailean abian jarri zenetik, saioak banatu duen hirugarren zakua dugu honakoa. "Qué Me Estás Contando" saioaren aurretik izaten da ikusgai arratsaldero, eta hiru kideko hiru taldek neurtzen dituzte indarrak lehiaketa honetan. Zakua eskuratzeko, kutxa gotorra irekitzeko gakoa asmatu behar dute.\n"Yo Sé Más Qué Tú" saioa astelehenetik ostiralera izaten da ikusgai, 16:30ean, ETB2n eta eitb.eus-en.


Fundación Estadio - Mendi ibiliak: Baltzola\nUdaberriko ukituekin hasi zen eguna, temperatura epelekin, zuhaitz eta landareak koloretsu… ikaragarri polita. Data hauetan mendian lana ekartzen du ere, zuhaitzen mosketarengatik bidea aldatzera behartuak izanik.\nDimaren goiko partean kokatuta dagoen Baltzola auzoan hasi ginen oinez. Abaroko pasartera pinuen artean doan pista batetik aurrera egin genuen. Pistatik aurrera egin eta gero Baltzolako kobazulora heldu ginen, bertan ikuspegiaz eta pasarte mitologikoetaz gozateko aukera izan genuen.\nDenbora tarte labur bat eta gero Axlorreko kobara hurblidu ginen, bertan aztarna arkeologikoak topatu direnez itxita dago baino ikusgai. Bertatik arrokan naturalki higatutako gentilzubi zubia ikusi ahal izan genuen.\nIbilbide originala aldatzera behartuak izan ginen behin Indusiko auzoan ginela. Makinak gora eta behera zirenez eta beste bideak itxitak zeudenez landareriagatik, etorritako puntutik buelta egitea erabaki genuen. Baltzolako larreetan hamaiketakoa hartu eta autobusera hurbildu ginen Gasteizerako bidea hartzeko.


Batzar nagusietara hautesle elkarteen bidez aurkeztea aztertzen ari da Podemos | Politika | Berria\nBatzar nagusietara hautesle elkarteen bidez aurkeztea aztertzen ari da Podemos\nUdal bozetan herritarrek osatutako elkargoak sustatuko ditu, alderdien siglen batuketa baztertuta.\nNafarroan Podemos gisa aurkeztuko da\nZarauzko Podemos-Ahal Duguko kideak, urrian, batzar batean. GORKA RUBIO / ARP\nPodemoseko zuzendaritzak uste du beretzat aukera ona litzatekeela Araba, Bizkai eta Gipuzkoako batzar nagusietako hauteskundeetara hautesle elkarteen bitartez aurkeztea, azaroaren 29ko Herritarren batasuneko udal hautagaitzen parte hartzeaz txostenak dakarrenez. Militanteek egunotan jaso dute dokumentua, Lander Martinez Bilboko Podemos-Ahal Duguko idazkarigai nagusiak BERRIAri jakinarazi dionez.\nZuzendaritzak —Herritarren Kontseilua deritzo— berretsi du udal hauteskundeetan ez dela alderdiaren izenarekin aurkeztuko, baina haietan hiri eta herrietako hautesle elkarteen bitartez saiatuko dela egoten. Halaber, berriro esan du Podemosen «lehentasun gorenekoak» Espainiako eta autonomietako bozak direla; «haietan bai, haietan alderdi modura aurkeztuko gara». Xede horretara zuzendua du estrategia, «garaipen aukerari etekin handiena» ateratzeko. Baina bederatzi orrialdeko txosten horren azken pasartean «probintzietako diputazioak» ere aipatu ditu —«bereziki», Araba, Bizkai eta Gipuzkoako eta Kanaria uharteetako kabildoetako kasuak—, eta ez du baztertzen 2015eko maiatzeko hauteskundeetan han forukoetara hautesle elkarteen bidez aurkeztea. Aldiz, Nafarroako Parlamenturako bozetan Podemos gisa joango da, hauteskunde autonomikotzat jotzen dituelako.\nUdal eta herrialde bozetan tokian-tokian sortuko lirateke hautesle elkarteak, elkarren artean lotura organikorik gabe eta ofizialki Podemosen parte hartzerik izan gabe. Zuzendaritzak ezarri duen «irizpide nagusiak» dio elkargoek ezin dutela «sigla batuketa bat» izan. Halaber, alboratu egin du «politika zaharra» islatzen duten alderdiekin bat egitea, txostenean alderdi siglarik aipatu ez badu ere.\n«Arriskuak» saihestearren elkarteek izen bera izatea ere txarretsi egin du, adibide bat jarrita: «Nahikoa litzateke ustelkeria kasu bat egotea udalerri batean beste denak azalpenak ematen hasteko, harekin loturarik ez izan arren». Beraz, baztertu egin ditu Ganemos (Irabazi) izenarekin sortzen ari diren plataformak —Bartzelona hirikoa litzateke salbuespena, behetik gorako prozesua izan delakoan—. EAEn urriaren 20an Ezker Anitza-IUk, Equok eta Alternativa Republicanak Irabazi-Ganemos Euskadi aurkeztu zuten, eta iragarri udal eta foru bozetarako izen horrekin herritar plataformak sortu nahi dituztela. Podemosek ez du gustuko formula hori.\nHorrez gain, uste du alderdia estatuko hainbat diputaziotan elkarteen bidez ere egon daitekeela ordezkatuta, Espainiako Erregimen Lokalaren Oinarrizko Legeak ahalbidetuta. Lege haren bidez estatuko hainbat diputazioren osaketarako ezin da hautesle elkarteen botoen baturarik egin, baizik eta bakoitzarenak hartzen dira kontuan, eta tokiko diputazioko aulkiak udalekoetan boz gehien duten alderdi, koalizio, federazio edo hautesle elkarteek lortzen dituzte.\nOnartzeko moduko formula\nPodemosek formula interesgarritzat du hura, elkarteen bidez herrialde instituzioetan ere parte hartzeko. «Kostu bat dakarren arren, uste dugu onartzeko modukoa dela», dio Herritarren batasuneko udal hautagaitzen parte hartzeaz txosteneko 8. orrialdean. Eta «bereziki» aitortu du «baliabideak kudeatzeko gaitasun handiena» duten diputazioetako eremuen kasuan dela hori onartzekoa: Araba, Bizkai eta Gipuzkoako batzar nagusi eta diputazioen eta Kanaria uharteetako kabildoen kasuan. Haietako hauteskunde sistema desberdina da: parte hartzeko, probintziako hautesle elkartea sortu behar da.\nEztabaida dago Podemosen, denak ez baitaude ados, Lander Martinezek dioen moduan: «EAEn kide askok nahiago dugu batzar nagusikoetara Podemos modura aurkeztea, babes zehatzaren berri izateko. Udal bozetako zerrendetarako jende asko topatu behar da, eta Podemos alderdi berria da. Baina EAEn, forukoetarako, hiru zerrenda soilik osatu beharko genituzke, eta politika koherenteago bat egiteko aukera handiagoa genuke».\nAlderdiak barne eraketarekin segitzen du, bide batez. Urtarrilaren 2ra artean estatuko herri eta hiriburuetako zuzendaritzak eratuko dituzte. Erkidegoetakoak otsailaren 14an osatuko dituzte.


Korrontea bidelagun | erritarrak | GAUR8\nBeranduegi izan aurretik komeni zaigu noizbehinka bidean geldiunea egitea, atseden hartzeko edo indarrak berreskuratzeko bada ere. Gelditu, ingurua behatu, sentsazioak aztertu eta hausnartu\nAskotan ez gara errekan sartzen ausartzen korronteak nora eramango gaituen ez jakiteak beldurtzen gaituelako. Gauza guztiak kontrolpean eduki nahi izaten ditugu, gure existentzia osoa. Horren guztiaren hasiera eta bukaera nolakoa izango den irudikatu, diseinatu eta gauzatzeko behar itzela izaten dugu askotan. Eta hori berez ezinezkoa da, loteria hutsa da hori guztia betetzea. Hala jokatuta, gainera, ez gara beste aukeretara zabaltzen; itxita egoten gara erabat idatzi nahi izan dugun patu edo helmuga horretara, bestelakoentzat zirrikiturik utzi gabe, horrekin itsututa eta horri lotuta. Gainera, askotan –gehienetan– ez dira amestutako eta prefabrikatutako horiek egite bihurtzen, eta ondorioz frustratu egiten gara.\nAukeratutako bidean aurkitu ahal dugunari, bideari berari, ez diogu erreparatzen, ez dugu aintzat hartzen eta helmuga (balego) horri itsu so eginda, ez diogu gure buruari paisaiaz eta hark eskaintzen digun horrez guztiaz gozatzen uzten; ez diogu gure buruari eskema itxi horren kaiolatik irteten baimentzen. Eta hori, ezbairik gabe, akats handi bat da. Hain zuzen ere, horrela uzten dugu pasatzen bizitza, detaile txiki horiei erreparatu gabe jarduten dugulako eta, ondorioz, agian idilikoa den eskema hertsi horri preso, bizi gabe uzten ditugu hainbat eta hainbat sentsazio, esperientzia eta pertsona.\nBeranduegi izan aurretik komeni zaigu noizbehinka bidean geldiunea egin, atseden hartzeko edo indarrak berreskuratzeko arrazoipean bada ere. Gelditu, ingurua behatu, sentsazioak aztertu eta hausnartu. Hori ezinbestekoa da. Geldiune hori baliatu dezakegu autoaren depositua betetzeko eta agian zure edo beste norbaiten deskuidupean baliteke erregaiz erratu eta, tarte batean hor hain justu geldirik egon behar izatea edo zure iparrorratz nekaezin hori alboratu behar izatea. Hala, denbora batez eskema horretatik irten eta hortik kanpo behatu ahal izango duzu; hor jasotzeko izan dezakezuna ikusteko, probatzeko eta deskubritzeko. Halako sorpresaz beteta dago bizitza! Asko eta asko pasatzen uzten ditugu etengabe, galtzen dugunaz edo irabazi dezakegunaz ezjakin eta axolagabe, ezjakintasuna axolagabea baita.\nOraindik ez gara, bada, zorionez gasolindegi horretatik mugitu; eta egia esanda, asko da bertan gelditu eta gure kontrolpean zegoenetik edo hasierako asmoetatik urrundu izana. Pauso handia da, lehenengo pausoa beti da garrantzitsuena. Pauso hurrenkerak eramango gaitu eraman beharreko –auskalo, nora!– lekura, baina lehen pausoa da ezinbestekoa, hausnarketaren ondorioz jarrera aldaketa, erabakia irudikatu eta gorpuzten duena.\nIrudikatu orain gasolindegiko kafetegian kafe deskafeinatua eskatu arren, benetako kafea zerbitzatu dizutela. Horrela izanda, beste abiadura bat hartuko du zure egunak eta baita baliteke gauak ere. Abiadura edo erritmoa tempoa mugitzea ere bada aldaketara irekitzeko beste ekintza bat.\nErrekan sartzeko hautua egin duzu. Ura hotza dago, oso hotza, baina hankak eta gerrialdea barruan sartu ahala konturatu zara bizirik zaudela, aspaldi pentsatu duzun baino biziago. Etorri ahal denaren aurreko beldur eta ezinegona hotzean sartu eta sendatzen doa, baretzen. Bazoaz korrontearen barrena, adi bideari eta aurki ditzakezun harri eta bestelakoei, baina eramate horri kontra egin gabe. Bazen ordua bizi-abentura berrartzeko, burua irekitzeko! •


Nola lortu bankuak ordainagiria ez pasatzea? | Consumer\nNola lortu bankuak ordainagiria ez pasatzea?\nInternet bidezko kudeaketaren bidez fakturak itzul daitezke, eta erakundeak gastu jakin batzuk ez kargatzea lortu, eragiketa horrek arriskuak baditu ere\nBanketxeak argiaren faktura edo gimnasioa ez pasatzea oso erraza da. Nahikoa da sukurtsalari agintzea ordainagiria kargatu ez dezan. Beste batzuetan, erakundeak on line kudeaketa soil bat Internet bidez ez egitea lor daiteke. Artikulu hau egoera horretan dagoenarentzat da. Ondoren, beharrezko informazio guztia izango duzukontu korrontearen mugimenduak kudeatzeko eta bankuak ordainagiria ez kargatzeko. Gainera, arriskuak zein diren azaltzen daeragiketa honena.\nOrdainagiri bat itzultzeko jarraitu beharreko urratsak\nBanku-erabiltzaile gehienek helbideratuta dituzte ordainagiriak. Edozein modutara, etxeko fakturetatik gimnasioa ordaintzera, karguak kontu korrontean jasotzen dira aldizkakotasunez eta ordainketa automatikoki egiten da, eskatutako kopurua kontutik kenduz.\nArazoa ordaintzearekin ados ez dagoenean sortzen da, edo horren zati bat, hilabete horretan ez dago dirurik, eta ez da zorpekorik sortu nahi edo, besterik gabe, akats bat dago agirian.\nKonpontzeko irtenbideak gero eta handiagoak dira, eta bezeroen alde jokatzen dute; egun gutxitan berreskuratuko dute dirua.\nGainera, ordainagiriak itzultzeko eskubidea ematen diet, beren jarduera justifikatu gabe: ez da inolako frogarik aurkeztu behar.\nFakturak berehala itzuliko dira, eta baldintza bakarra izango da eragiketa hori gehienez ere zortzi asteko epean formalizatzea. Epe hori igarota, ezin izango da itzuli.\nGainera, etorkizunean konplikazioak saihesteko, une horretatik aurrera faktura gehiago ez ordaintzeko eskatu ahal izango zaio bankuari. Hala, dagoeneko ez dira kontuan zordunduko eta ez da eragiketa errepikatu behar izango.\nNola itzuli bankuko ordainagiria Internet bidez?\nOrdainagiri bat itzultzea on line kudea daitekeen prozesua da, etxeko ordenagailutik erosotasunez kudea daitekeena, betiere Internet bidezko banku-zerbitzua kontratatuta badago. Klik bakar bat nahikoa da kontratatutako zerbitzu bati baja emateko. Prest dagoenean, ez da enpresa horren faktura gehiago jasoko.\nOrdainagiria bankuari itzultzeko arriskuak\nEtxeko ordainagiriak itzultzeak arazo bat baino gehiago sor ditzake. Nagusia berankorren zerrenda batean sartzea da (RAI edo ASNEF), eta horrek zaildu egingo du erakundeko produktu batzuk kontratatzea, besteak beste, finantziazio-bideak, kredituak eta hipotekak.\nEragozpen gehigarri hori eta beste batzuk saihesteko, komeni da beste aukera batzuk agortzea, itzuli aurretik. Horien artean, zerbitzuan baja emateko behar diren baldintzak betetzen dira (burofaxa bidali, telefonoz jakinarazi, etab.). ). Gainera, faktura bat itzultzeak arriskuan jartzen du kontratatutako zerbitzua denbora-tarte labur batean etetea.\nOrdainagirien% 3ra arteko itzulketa\nEtxeko ordainagiriak helbideratu daitezke, fakturen gastuen% 1 eta% 3 bitarteko itzulketa sor baitezakete. Aukera hori ia zerbitzu guztietara zabaltzen da (ura, argia, gasa, telefonia, etab.). ), beraz, gero eta ohikoagoa da produktu horiek ematen dituzten bankuen artean bezeroak leialtzeko.\nFamiliek aurreztu ditzaketen zenbatekoak ez dira oso ikusgarriak, baina, gutxienez, zerbitzu horiek urtero izaten dituzten igoerak jasotzeko balio dute. Nolanahi ere, finantza-erakundeek erabaki dute gehienezko muga ezartzea, eta ezin izango da inola ere gainditu (hilean 20 edo 30 euro inguru), eta, horrekin batera, beste abantaila osagarri batzuk ere izan ohi dituzte, besteak beste, komisioen salbuespena eta kudeaketa eta mantentze-lanetan beste gastu batzuk.


EA Eusko Jaurlaritzaren ibilbide-orriaren alde dago erabat | EA - Eusko Alkartasuna\nHasiera » Ingurumena » EA Eusko Jaurlaritzaren ibilbide-orriaren alde dago erabat\nEA Eusko Jaurlaritzaren ibilbide-orriaren alde dago erabat\nArgitaratua honek egina: Prentsa Bulegoa data Mar 31, 2008 honetan: Ingurumena\nJoseba Azkarraga EAko idazkari nagusiak gaur baieztatu duenez, alderdi horren konpromiso politikoaren oinarria lehendakariaren ibilbide-orriari babes leiala ematea eta autogobernuaren alde sakontzen duen nazionalismo sozial batengatik lan egitea da.\nGainera, EA proposamenaren epeekin malgua izango dela, baina edukiekin ez, adierazi du Azkarragak.\nHoriek izan dira EAren idazkari nagusiak Bilbon emandako prentsaurreko batean aurreratutako adierazpenak. Datorren ostegunean ideia horiek aurkeztuko ditu, EAk Gasteizen izango duen Batzar Nazionlaean.\nBuruzagi independentistaren hitzetan, EA lehendakariaren proposamenarekiko oso leiala izango da. Proposamen hori Espainiako Gobernuarekin akordio bat lortzeko zabalik dago, egun, Azkarragak gaineratu duenez.


Haizeak sortutako mailaketa eta erliebeak\nErliebearen osaeran haizeak ez duela garrantzi handiko zereginik pentsa daiteke. Haizea ez da masa mugimenduak, ibaiak edo hormaguneak bezain garrantzitsua mailaketa eragile bezala, baina baldintza egokietan garrantzi handia duten azaleko higadura eta sedimentazioa eragin ditzake, berak ez beste eragilerik ezin eragin ditzakeenak.\nHorregatik, haizearen ekintzaz iraulitako eta metatutako materialaren masa osoa txikiagoa izaten da beste eragile hauek metatutakoa baino: meteorizazioa (harkaitzak eta eguratseko eragileak elkar ukitzen dutenean, harkaitzek izaten dituzten aldaketa kimikoak eta mekanikoak), edo ur lasterrak, olatuak eta izotza.\nHala ere, basamortu eremu batzuk egokiak dira haizearen jardunerako.\nBestalde, lur hezea eta landaredi trinkoa duten eremu hezeetan ez da haizearen eragina nabarmentzen; alabaina, halako eremuetan haizearen eragin nagusia kostaldeko hondar dunetan nabarmentzen da.\nUrak mugitzean sortzen duen turbulentziaren antzekoa da airearen mugimenduak, batetik, eta, bestetik, lastertasun desberdinetara mugitzen diren aire geruzen arteko marruskadurak sortzen dutena.\nTurbulentzia airearen higidura irregularra eta zurrunbilotsua da; airea gora eta behera higitzen denean sortzen da, eta zerikusi handia du ezegonkortasunarekin eta haizeak inguruko erliebeekin duen marruskadurarekin.\nHaizearen lastertasuna handia denean, asko areagotzen da mugitzen diren aire geruzen arteko marruskadura ere, eta turbulentziak biziagotzen dira.\nHaizearen azpiko geruzak berotzen direnean ere, turbulentziak biziagotu egiten dira.\nBaldin eta airea lur azalean berotzen bada, airea dilatatu egiten da eta dentsitatea gutxitzen zaio, eta, hori dela-eta, turbulentzia bertikala sortuko da.\nTurbulentzia hori airea lur azalean hozten denean baino bortitzagoa izango da.\nBestalde, ibaietako turbulentzien jatorria mekanikoa da, eta haizearen turbulentzien jatorria berriz, dinamikoa eta termikoa.\nHaizeak bi modutan higa dezake ingurunea.\nAlde batetik, lur azalean dauden zatiki askeak herrestan eramaten ditu, edo airean altxatzen ditu bestela. Prozesu horri deflazio esaten zaio (?deskarga? esan nahi duen latinezko hitzaren eratorria). Bestetik,zenbait lekutan haizeak hondarra eta hautsa eramaten ditu herrestan harkaitzen eta lurraren kontra; prozesu horri korrosioa edo abrasio eolikoa esaten zaio (?marraskatu? esan nahi duen latinezko hitzaren eratorria). Abrasioa gertatuko bada, haizeak zatiki zorrotzak garraiatu behar ditu; deflazioa, ordea, haize lasterren ondorioz baizik ez da gertatzen.\nLur azala lehorra den eremuetan, eta harkaitzen meteorizazioren edo ura, izotza edo olatuen ondoriozko zatiki aske txikiz estalita daudenetan, eragiten du deflazioak.\nBeraz, deflazioa jasateko gune aproposak dira ibai lehorren bideak, hondartzak eta hormaguneetako metatzeen bidez estalitako inguruak. Klima lehorreko eskualdeetan ia lur azal guztia deflazioaren mende dago, harkaitzak eta lur azala agerian baitaude, inolako landare babesik gabe.\nAirearen turbulentziek lur azaleko materialak mugitzen dituzte, materialen tamainaren arabera betiere. Zenbait esperimenturen bidez frogatu ahal izan da hondar fina eta tamaina ertaineko hondarra errazago higitzen dela. Haizeak hamabost metro segundoko lastertasuna hartzen duenean hasten da higitzen tamaina horretako hondarra, eta lur azaletik hamabost zentimetrotara igoarazten du. Limo zatiki finak, 0,025 milimetro baino diametro txikiagokoak, zailak dira mugitzen; dena dela, zatiki fin horiek mugi daitezke, baina bakarrik zatiki handiagoek lur azalaren kontra talka egin eta lurreko hauts fin pixka bat zipriztintzen badute haize lasterraren barruan. Legarra bezalako material lodia, aldiz, hamasei metro segundotik gorako lastertasuna duen haizeak ere ezin mugi dezake, normalean.\nHaizeak materiala jaso ondoren garraiatu egiten du lur azalean zehar, prozesu hauen bitartez: suspentsioa, jauzikako garraioa eta creeping edo narrastea.\nHaizearen turbulentzia haize lasterren goranzko lastertasuna zatikien ?garraiatzen direnean? erortze lastertasuna baino handiagoa denean gertatzen da suspentsioa. Hortaz, haizeak oso urrun eraman dezake hautsa hegan.\nBestalde, jauzikako garraioan, hondar zatikiek lur azalean jauzi egin edo errebotatu egiten dute, eta horrela higitzen dira. Zatikiek, zein bere aldetik, kurba ibilbide bati jarraituaz egiten dute hegan; bat-batean altxatzen dira, eta ondoren, pixkana-pixkana jaisten dira, harik eta lurra jotzen duten arte.\nZatikiek lurra jo eta errebotea egin ondoren, edo airean altxatzen dira edo beste zatiki batzuek haize lasterrerantz bultzatzen dituzte; ondoren, berriro hasten da prozesua.\nZatikiek behin eta berriz errebotatzen dutenez gero, hondarraren gainaldeko geruza airearen noranzko berean narrastuko da.\nNarrastea, beraz, zatikien banakako higidura da, lurretik goranzko eta beherazko mugimenduek eragina. Horrez gainera, zatiki handiak jauzika mugitzeko handiegiak direnez gero, airearen noranzko berean higi daitezke hondar zatiki kopuru handi batek duen ekintza etengabearen ondorioz. Eta denborarekin, arrastan, hondar lodiz eta legar finez osaturiko geruza zabalak nahiko urrun garraiatu ahal izango dira.\nHaize abrasioak osagai zorrotzak behar ditu haizearen energia higatuko den gainazalera igorri ahal izateko. Haizearen bultzadaz zatiki txikiek eta hondarrak agerian dagoen lur azalaren kontra jotzen dutenean, lur azalaren zati hori higatu egiten dute talka mekanikoaren ondorioz. Hondarra daraman haizearen higadurak labarren, muinoen edota ordoki batean dagoen edozein harri masaren oinarriari baizik ez dio eragiten, alegia, lehenengo zentimetroei, hondar pikorrak ezin baitira oso gora altxatu. Haizearen abrasioak zuloak eta erretenak eratzen ditu harkaitzetan. Hortaz, ordoki batean harri masa txiki bat nabarmentzen bada, lehen esan bezala, oinarrian higa daiteke, perretxiko itxura hartuz. Harri mota horiei onddo itxurako haitzak esaten zaie.\nHaizearen higadurarako baldintzak\nHaizearen degradazioa lur azaleko edozein lekutan gerta daiteke, baina haizearen lastertasuna eta indarra hainbat faktoreren mendekoak dira. Lur azalaren morfologia, esate baterako, garrantzizko faktorea da.\nInguru malkartsu batean marruskadura handia izaten da, eta, hortaz, gutxitu egiten da haizearen lastertasuna. Bestalde, erliebe mota batzuek haizearen erreten bezala jokatzen dute eta azeleratu egiten dute haizea.\nDeflazioa ondorengo baldintzen mendekoa da: meteorizazioak prestatutako material mota, landaredia, mugitzeko prest dagoen materialaren egitura eta hezetasun maila, eta, azkenik, lur azalaren tenperatura.\nNahiz eta faktore horien guztien arteko harremana oso konplexua den, aipagarria da zeinek bere aldetik duten eragina. Adibidez, landareek haizearen eraginetik babesten dute lur azala, eta gainera, higadura gutxitzen dute, aglutinatzaile lana egiten baitute sustraiek. Landaredia desagertuko balitz, lurreko zatikiak haizearen higaduraren mende geratuko lirateke. Hezetasunak, bestalde, kohesioa ematen die zatikiei, hau da, bildu egiten ditu, eta asko gutxitzen du deflazioaren eragina. Inguruko ur kopurua gutxitu ahala gutxitu egiten da lur azaleko zatikien arteko kohesioa ere, eta lurreko zatikien inguruan dagoen ur geruza txikiegia da aglutinatzaile lana egiteko.\nHortaz, haizearen higadura gerta dadin, hauek dira baldintza egokienak: landaredi urria, lur azaleko materialak tamaina ertaina edo tamaina konbinazio egokia izatea,eta materiala erabat lehorra egotea. Bestalde, lur azala beroa izateak ez du garrantzi handirik, nahiz eta horrek deflazioa errazten duen, turbulentzia kopurua handitzen baitu. Oro har, haizeak erraz higa ditzake soroak eta goldatutako sailak edo sedimentatu berri diren inguruak, hala nola ibaien erreten lehorrak, hondartzak eta duela gutxi hormaguneak metatu izan diren eremuak.\nHaizearen eraginaren ondorio zuzena dira hauts eta hondarrezko ekaitzak. Basamortuetako eremu lauetan izaten diren haize indartsu eta bortitzek hauts fin ugari eramaten dute suspentsioan hodei handi eta trinko moduan, urtaro lehorretan batik bat: hautsezko ekaitzak dira horiek. Nekazaritzarako edo larretarako lurrari landaredia kentzen zaionean eta inguruneko klima baldintza lehorrek landareak jaiotzea eragozten dutenean gertatzen dira. Ekaitz horietan hautsez osatutako hodei ilun handiek ehundaka metroko garaiera izaten dute eta ilun-ilun geratzen dira hodeiak biltzen dituen lekuak. Ezin da zenbait metrotara besterik ikusi, hautsak ez du arnasa hartzen uzten eta tarte guztietatik sartzen da; kalkulatu da aire kilometro kubo bakoitzeko bederatziehun tona hauts egon daitekeela suspetsioan.\nHautsak distantzia handiak ibiltzen ditu airean. Zenbaitetan, hauts ekaitzek lau mila kilometro ere egin izan dute. Sumendietako erupzioek oso hauts fina jaurtitzen dute, kopuru handietan. Hala, Krakatoako (Sumatra eta Java arteko sumendi uharte txikia)1833ko eztanda ospetsuak hauts kopuru izugarria jaurti zuen; hauts horren zati handi bat eguratseko goi geruzatan egon zen denboraldi luze batez, eta ondoren, mundu guztian zehar zabaldu zen. Horrez gainera, britainiar uharteetan XIX. mende bukaeran ikusi ahal izan ziren ilunabar distiratsu eta koloretsuak eguratsean zegoen Krakatoako hautsaren ondorio zirela ere esan izan da. Ilunabar horiei ?chelsea sunsets? izena jarri zitzaien, eta garai hartako artista ingelesen gai gustukoena izan zen.\nBaina basamortuko benetako hondar ekaitza higitzen den behe hodei bat da, lurretik dezimetro gutxitara egoten dena, eta gehienez, bi metrotara iristen dena. Hondar zatiki ugarik osatzen dute, eta haize bolada bortitzek garraiatzen dute batetik bestera. Hondar ekaitz batek pertsona bat inguratzen duenean, gerta daiteke lagun horrek burua eta sorbalda hodeietik kanpora edukitzea. Halakoetan hondarra ez da lurretik asko altxatzen, zatikiak jauzika higitzen direlako. Beraz, pikorrek ibilbide kurbatua egiten dute eta lurraren kontra indar handiz jotzen dute, baina angelu txikia osatzen dute. Lehen esan bezala, talkaren ondorioz pikorrak errebotatu egiten da, eta berriro altxatzen da. Era berean, airearen noranzko berean higitzen da lur azaleko kanpoaldeko hondar geruza, geruza hori haizeak garraiatzen dituen zatikien talkek eratzen dutelako. Hondar ekaitz horien higadura lur azaletik 0,3 eta 0,6 metro bitartean dauden gainazaletan izaten da batez ere.\nHaizearen mailaketaren ondorioz sortutako erliebeak\nHaizearen abrasioak sortzen dituen egitura fisikoak ez dira garrantzi handikoak.\nHondarrezko eta buztinezko aglutinazio batean, edo beste sedimentu bigun eta kohesibo batzuetan, higaduraren ondorioz yardang (turkieraz alde aldapatsua edo hasiera esan nahi du) izeneko egiturak sortzen dira; egitura horiek, ordea, ez dute garrantzi handirik. Yardang-ak haize jarraituaren higaduraren eraginpean dauden lur azal soilduetan eratzen dira; horietan haizeak sakonera gutxiko ildo luzeak eta gailur zorrotzeko harkaitz edo masa harritsuak sortzen ditu. Bigarren mailako beste erliebe mota batzuk bentifaktoak dira, forma zorrotzeko aldeak dauzkaten hartxintxarrak.\nOndo finkatu gabeko materialak dauden inguruetan sortzen dira deflazio mota nagusiak. Basamortuko blowout-ak deflazioak sortutako barrunbeak dira: oro har, metro gutxi batzuk izaten dira sakon eta diametroa, aldiz, kilometro eta erdi ingurukoa dute. Alabaina, bada beste blowout mota bat hondar ugariko hondartzetan izaten dena: haizearen eraginez hondarra metatu ondoren, landareek finkatzen dute piloa.\nGainera, ondo finkatu gabeko hondakinetan eta dimentsio desberdineko metatzeen inguruetan legarrez osaturiko azal bat sortzen du deflazio aktiboak; azal mota horri reg edo basamortuko zola esaten zaio.\nHaizeak gainazal horren gainetik jotzen duenean, partikula finak haizatu egiten dira eta hegan garraiatzen ditu haizeak; hondar zatikiak, aitzitik, jauzika eta narrastuz garraiatzen dira. Bertan geratzen den legarrak, denboraren joanean, harri koskor biribilduez osatutako eremua eratuko du. Regaosatzen denean asko gutxitzen da haizearen higadura, eta, zenbaitetan, desagertu ere egiten da. Reg izeneko gainazal horiek, oro har, basamortu ingurune gehienetan azaltzen dira, baina mendebaleko Saharan hedatu dira ondoen, bertan reg-ak hamar milaka kilometro koadro betetzen baititu.\nHaizeak garraiatutako materialez eratzen den erliebea\nHaizeak mugiarazten dituen hondarra eta lohia ?mugitu ezinik? geratzen dira denborarekin.\nHaizeak eragindako metatze horien ondoriozko formak zatikien tamainaren eta zatiki horiek metatzeko behar diren baldintzen araberakoak dira. Oro har, zatiki lodiak dauden lekuan bertan metatzen dira; lohia, aldiz, urrutirago meta daiteke, hauts geruza finak osatuz. Hauts finak, gehienetan, oso zati txikia hartzen du, gainalde osoko material guztia kontuan hartuz gero. Hala eta guztiz ere, antzina, lohi zatikiak oso leku sakonetan metatu ziren eta egitura fineko material biltegi garrantzitsuak osatu zituzten, loess izenekoak.\nZatiki handienak, beraz, beren jatorrizko puntutik hurbil metatzen dira, hondar muinoak osatuz eta haizearen eraginaren mende.\nDuna horien forma haizeak metatuko duen hondar kopuruaren eta haizearen norabidearen eta izaeraren araberakoa izaten da. Batzuetan, gainera, lur azalaren gorabeherek edota ingurunean aurki daitekeen landarediak ere mugatzen dute dunaren tamaina.\nDunekin batera haizeak garraiatzen duen materialaz eratzen den beste erliebe mota bat loessa da, eremu handia hartzen duen ale fineko metatzea. Loessa osatzen duten zatikien mea osaera aldatu egiten da eskualde batetik bestera, baina, hala ere, zatikiak beti txikiak dira eta deskonposatu ez diren meak izan ohi dira. Ohiko loessa kareduna da, eta kaltzio karbonatozko zementuari esker geruza trinkoetan finkatzen da. Loessaren jatorri eolikoa zatiki harritsuenhigadura partzialean oinarritzen da eta baita ere, Asia erdialdeko, Txina iparraldeko eta Argentinako Panpako basamortuetan, haizearen aldean dauden loess inguru zabaletako alderdi batzuen egoeran.\nLoessen sorrera azaltzen duen teoria nagusiaren arabera, deflazioa gertatzeko baldintza egokienak Europa eta Ipar Ameriketako hormagune kontinentaletan izan ziren. Hormaguneetako higakinak (babesik gabe, kanpoan daudenak) batetik, eta fusioan sortutako ur kopuru handiek bestetik, eragin zuten ibaiek sedimentu kopuru handiz betetzea bailarak, ibaiek urtzen ari ziren hormaguneen hustuleku funtzioa betetzen baitzuten. Neguan jalkinak lehortu egin ziren eta, horren ondorioz, bailarako jalkin multzoa eta bailara horietako eremu soilak deflazioaren eraginpean geratu ziren.\nMendebaleko haizeek altxatutako hautsa bailaratako ekialdeko isurialdeetan metatu zen batez ere.\nTxinan daude loess metatzerik handienak, asko 30 metro dira lodi, eta 90 metroko bat edo beste ere bada. Txinako iparraldean ehundaka kilometro koadro hartzen ditu, eta Asia barrutik datorrela dirudi.\nLoessak garrantzi handikoak dira nekazaritzan, oso erabilgarriak baitira. Loess ordoki eta goi ordokietan, esate baterako, laboreak lantzeko egokiak diren lur beltzak, oso emankorrak, eratu dira. Bestalde, loess metatzeez osatu dira Errusia hegoaldeko ordoki emankorrak, Argentinako Panpa eta Txinako iparraldeko lurralde emankorrak.\nEstatu Batuetan, euri nahikoa egiten duen estatuetako loess ordoki zabaletan lantzen da artoa, Iowa eta Illinoisen adibidez; garia, berriz, mendebalerago lantzen da, klima lehorragoa den lekuetan, Kansas eta Nebraskako ordokietan eta Washington estatuaren ekialdean, esaterako.\nLoessek bailara ertzetan horma bertikalak osatzen dituenez gero, eta higadura eragileen mende gelditzen direlarik, eta horietan lur jausirik ez baita gertatzen eta, bestalde, horma horiek zulatzen errazak baitira, bizilekuak egiteko erabili dituzte Txina eta Europa erdialdean.


Badator, Hernaniko Txistulari Jaialdia - Euskal Herriko Txistulari Elkartea\nBadator, Hernaniko Txistulari Jaialdia\nBy txistulari 2018 Martxoa 2 2020 Martxoa 17 Berriak\nAinara Azpiazu, ‘Axpi’ ilustratzaileak egin du aurtengo kartela.\nUrtero bezala, bi egunetan ospatuko da Hernaniko Txistulari Jaialdia. Martxoaren 24an, “Hernaniko XIII. Txistulari Gazteen Txapelketa” ospatuko da, eta martxoaren 25ean, Txistulari Topaketa. Izenemateak irekita daude txapelketarako, eta bazkarietarako.\nHernaniko Txistulari Jaialdiak hamairugarren edizioa izango du aurtengoa. Martxoaren 24 eta 25ean ospatuko da, ohi bezala, bi egun hartuz.\nBatetik, martxoaren 24an, Hernaniko XIII. Txistulari Gazteen Txapelketa egingo da, eta bertan parte hartzeko, martxoaren 14a baino lehen emen behar da izena. Hiru kategoria izango dira, bertan: A kategoria, 12 urte edo gutxiago dituzten bakarlarientzat; B kategoria, 13-16 urte bitarteko bakarlarientzat; eta D kategoria, taldeentzat. Azken hauek, gutxienez hiru lagunekin osatu beharko dira, eta gehienez, zortzi lagunekin. Joko dituzten obrek, berriz, gehienez 5, 6 eta 8 minutuko iraupena izan beharko dute, hurrenez hurren, kategoria bakoitzari dagokionez. Ikusi oinarriak, hemen: Hernaniko Txapelketa – OINARRIAK 2018\nBestetik, martxoaren 25ean Txistulari Topaketa egingo da, 10:00etan udaletxeko arkupeetan elkartuta. Egun batean zein bestean, txistulariekin bazkaltzeko aukera izango da, baina horretarako, izena eman behar da, martxoaren 14a baino lehen. Martxoaren 24an Hernaniko Xalaparta elkartean egingo da bazkaria, eta 15 euro balioko ditu (txistulari eta atabalariek, doan). Martxoaren 25ekoa, berriz, Otsua-enea sagardotegian egingo da; txistulari eta atabalariek 15 euro ordaindu beharko dituzte, eta gainontzekoek, 30 euro.\nIzenak eman edo informazio gehiagorako, idatzi txistularitxapelketa@gmail.com helbide elektronikora.\nAsteburuko egitaraua ikusteko, berriz, egin klik hemen: Egitaraua 2018.\nAraba Txistu Bandaren aurkezpena, Legution\nAnsorenak eta Donostiako Udal Txistu Bandak, masterclassa eta kontzertua eskaini zituzten Iruñeako kontserbatorioan


Azken urteotan Internet bihurtu da edozein eduki publikatzeko kanal zuzen eta ahaltsuena. Modulu honetan sistemaren barnetik apur bat urrunduko gara altura hartuz,eta bi zatitan banatuko dugu jarduna:\n· Eduki digitalak publikatzeko oinarrizko kontzeptuen ezagutza.\nWebguneen sistema edo WWW asmatu zenean, helburua eduki guztia modu bateratu eta berrerabiltzeko moduan ezartzea izan zen. Horixe da beraz, Internet gaur ezagutzen dugunaren ezaugarrietako bat. Hori bermatzeko oinarrizko teoria batzuk ezarri eta erabili dira ordudanik, batez ere HTML eta HTTP-aren estandar nagusiak. Erabiltzen dugun tresna erabiltzen dugula ere, garrantzitsua da kontzeptu hauek ulertzea, sarea modu egokian erabili ahal izateko.\n· Eduki kudeaketa sistema baten ezagutza\nGaur egun edukia Interneten publikatzeko modu ia bakarra bihurtu da eduki kudeaketa sistema bat erabiltzearena. Tresna bat edo bestea aukeratzea ez da garrantzitsuena software libreaz ari garela, aplikazio eta software berrien sorkuntza abiadura ikaragarria bait da. Garrantzitsuena da eduki horiek formatu berreskuragarri eta aberats batean edukitzea, etorkizunean aplikazio hobeak datozenean migrazio errazak izateko. Gure kasuan Plone proposatuko dugu eduki kudeaketa sistema moduan.\nEDUKI DIGITALEN ARGITALPENA\nIzena (nahitaez bete behar da)\nE-maila (nahitaez bete behar da)\nIruzkinen jarraipena egin\neXe Learning eta OmegaT\nSoftware Librea Graduondokoa\nSoftware Librearen Oinarriak\nWeb dinamikoen garapena\nJose Elosegi Alkatearen Hiribidea, 275


Ostatuak: eragile aktibo bat, erdigunean - Tolosaldea - Tolosaldeko ataria\nOstatuak: eragile aktibo bat, erdigunean\nJosu Artutxa Dorronsoro 2019-05-18 08:59\nTolomendik eskualdeko ostatuen gaineko azterketa orokor bat egin berri du. Ondorioz, horien kudeaketa egokia bermatu nahian, lau saioko prestakuntza eskaintzen ari dira. Gainera, bertako produktuen erabilerari garrantzi berezia eman nahian, ekoizle eta saltzaileen arteko harremana indartu nahi dute.\nEskualdeko egitura-sisteman eragiteko sortu zuen, Tolomendi elkarteak, Jan Tolosaldea egitasmoa. Bertako ekoizle sareak produzitzen dituzten produktu eta elikagaien kontsumoa bultzatzea da helburua, estrategia hori aurrera eramatea alegia. Horretarako, hainbat eragilek esku hartzen dute elikadura kate horretan: ekoizleak, ostatuak edo ostalaritza lokalak, komertzio txikiak, udalak, sektoreko ordezkariak... Eta, noski, gizarteak ere bai, oro har.\nAskotan esan ohi da, ostatuek jateko edo edateko soilik balio duten guneak direla. Baina, berez, zer da ostatu bat? Zein dira bere oinarrizko funtzioak? Eta osagarriak? Galdera berak egiten dizkiete Ainhoa Zabala eta Imanol Olano Tolomendiko kideek euren buruei. Izan ere, eskualdean herriko ostatuek bizi dituzten egoerak kontutan hartuta, tokiko ekonomian eragiteko beharrezko eragileak direla esan daiteke.\nJan Tolosaldea egitasmoaren barruan eta, batez ere, bertako produktuaren sustapenaren barruan, ostatuek «funtzio oso garrantzitsua» betetzen dutela diote Zabalak eta Olanok: «Jabetza pribatukoak edota erakunde publiko batek kudeatutakoak izanda ere, giltzarri moduko bat dira. Bertaratzen den kontsumitzaile batek bertako produktu bat eskuratzeko aukera duenero, ostatuei balio gehigarri bat eransten ari gara. Gainera, udalek egin dezaketen apustu horretan, edo euren eragite eremuaren barruan ere, beste elementu bat dira».\nSukaldaritza ezagutza izanagatik ere, askok negozio edo kudeaketa ezagutzaren falta dute\nPublikoak diren kasuetan, udalek zuzen-zuzenean eragin dezakete ostatuen kudeaketan. Ostatuek, gainera, herrian ere, funtzio sozial bat dutela nabarmendu dute: «Ostalaritzako negozio bat bada ere, herritarren elkargune publiko bakarra dira. Ingurune eta kultura bat dute, eta gastronomiak horri guztiari lagundu behar dio. Sozialki nahiz ekonomikoki bideragarriak izan behar dute. Zenbait herritan, eskola publikoko jangela modura ere funtzionatzen dute. Udalek, beraz, badute eskumena ostatuen kudeaketan baldintzak jarri, eta ostatuen biziberritze prozesu horretan asmatzeko eta, horregatik, garrantzitsua da bertako produktuei bultzada bat ematea».\nTolomendiko kideek, HAZIk eta eskualdeko zenbait herritako udal ordezkariek, lan talde bat osatzen dute. Ikerketa baten ondoren, prestakuntza mailan hutsune nabarmen bat zegoela ondorioztatu zuten, ostatuak kudeatzen dituzten pertsonengan. Hori dela eta, lau saioko ikastaro bat antolatu zuten, erantzun bat emateko asmoz.\nHurrengo urratsa baldintza plegu eredu bat prestatu, eta eskuragarri jartzea izango da, betiere, defendatzen dituzten irizpide eta oinarriei erantzunez: euskarazko zerbitzua, bertako produktuen erabilera, zerbitzu osagarriak eskaintzea... «Gero, udal bakoitzak erabakiko du arautegi hori erabili edo ez, ostatuaren esku utzi beharrean».\nElikadura politiken barruan eta elikadura estrategia horren baitan, ostatuak adibide garbia dira: «Tokiko ekonomia garapenari dagokionez, ostatuei funtzio nagusiak nahiz osagarriak eskaintzea aitortu behar zaie, horrek aktibazio sozio-ekonomikorako eragin zuzena duelako. Beharbada, gaur egun arte ez zaio garrantzirik eman, bestelako kezka batzuk ere bazirelako; zabalik mantentzea, alegia».\nLehen, ikuspegi ekonomikotik begiratuta, ostatuak ez ziren negozio erakargarriak, hainbat arrazoirengatik. «Salbuespenak salbuespen, kudeatzaileen profilak ere ez dira oso profesionalak». Kasu askotan, gainera, kontzesio berean doaz ostatua eta etxebizitza; sarritan, alokairu txikikoa. «Kudeatzaileak, hortaz, irakurketa garbi bat egiten du: etxe merkea dugu eta, ostatua aurrera eramanez gero, edo funtzionatu gabe ere, ez dugu inongo arazorik izango». Sukaldaritza ezagutza izanagatik ere, askok negozio edo kudeaketa ezagutzaren falta dutela azpimarratu dute: «Azkenean, udalaren nahia irekita egotea da, hutsunez betetako beste alderdi hori jasatearen truke. Ondorioz, orain, Orexa buru duen aldaketa bat berrasmatzen hasiak gara, eta eskualdean badira oso ondo funtzionatzen duten ostatuak».\nOlano jakitun da, Orexan edo Adunan ostatua izatea oso ezberdina dela. «Industrialde bat gertu izateak, kilometro distantziak, eta bestelako arrazoiek ere eragiten dute, bataren edo bestearen erabileran. Landa guneetan, adibidez, fakturazioaren %80 asteburuetan egiten dute».\nOndo saltzearen garrantzia\nEta, bertako herritarrek kudeatutako tokiko ostatu batek, zer gehiago beharko luke, bertakoa izateko? Bada, ezinbesteko elementutzat jotzen dute, bertako produktuaren erabilera. «Leku publikoa den neurrian, ez digu balio ekialdeko jana prestatuko duen ostatu batek, ezta goi-mailako sukaldaritza izango duen batek ere», dio Olanok. «Bertako produktuaren kontsumoa beti bultzatzen den ideia da. Hala ere, ez da horrela gertatzen».\nOstatuetan, bertako produktuei ematen dioten balio hori agerian jartzea falta dela uste dute. «Horrek, baina, berme bat behar duenez, prozedura bat eskatzen du. Ez du balio erabiltzen dela esateak, erabiltzen diren produktuen arabera, ezberdina delako». Hala ere, batzuetan, ekoizleek ekoizten dutena eta ostalarien beharrak bat ez datozela ere aipatu dute. « Harreman komertzial bat dute, eta adostuta dute produktuak nola aurkeztu behar diren, baina, gero, ez dakite produktuak ostalariei nola eskaini, eta hor ere hutsune handi bat dago, eta eragitea egokitzen zaigu. Horretan dihardugu», dio Zabalak.\nOrain arte, ostatu askok errentagarritasun ekonomikoa bilatu izan dute, ostalaritza negozio gisa, eta hor prezioek markatzen dute hornitzaileen aukeraketa. «Bakoitzak bere hornitzaileak eta bere irizpideak ditu. Bakarren batzuk kenduta, gutxik egiten dute bertako produktuen erabileraren aldeko apustua. Tradizioz, urte luzez aritutakoek egin izan dute, eta jarraitzen dute. Sentsibilizazioan dago hutsunea». Erosketak egiterakoan lehenesten duguna zer den, eta jasotzea gustatuko litzaigukeen hori zer den identifikatzea beharrezkoa da Zabalarentzat: «Kontsumitzaileok geure buruarekin egin beharreko ariketak dira. Elikadura, azken finean, bizitza bera bezala, erdigunean ezarri beharreko elementua da; beraz, hautu guztietan eragiten digu».\nEkoizle sarea ezagutaraztea\nGertutasun bat badago, baina ezezagutza handia da. «Askok ez dakite zeintzuk diren hemen inguruan ekoizten diren produktuak. Jatorria bermatzen duten sor-marka desberdinak daude, baina, horietatik aparte ere, ekoizle ugari ari dira lanean. Eskualdean 100 ekoizle baino gehiago daude, zuzeneko salmentan aritzen direnak, eta ostalaritzako komertzio txikietan merkaturatze bidea egina dutenak. Beste batzuek, baina, landu gabe dituzte harremanak. Hortaz, eskualdeko ekoizle sare zabala ezagutaraztea da gure erronka nagusienetako bat». Horretarako, ekintza batzuk diseinatzen ari dira Tolomendin, ekoizleen ustiapenak ezagutzeko, gertutasun hori gerta dadin.\n«Askotan, herrian bertan ekoizten dena ezagutzen da, edo hori ere ez. Hala ere, eskualdeko gainerako lekuetan ekoizten dena ezagutzea asko kostatzen da». Jan Tolosaldea egitasmoaren barruan, esfortzu bat egin nahi dute, komertzio txikietan produktu horiek duten identifikazioaren inguruan. «Bistaratzea beharrezkoa dela iruditzen zaigu. Asko egiten da, baina ezagutaraztea falta da, eta hori gertatzeko lanean jarraituko dugu».\nOstatuak biziberritu nahian, lau saioko prestakuntza\nBertakotasuna transmititzea, bertako produktuekin lan egitea, hizkuntza nagusia euskara izatea... Asko dira ostatuek bete beharreko funtzioak. Horiek nola bete, ordea, ez da erraza izaten askorentzat. Hori irakasteko asmoz, 4 saioz osatutako prestakuntza antolatu zuen Tolomendik, hainbat herritan. «Elkarlana bultzatzea ere beharrezkoa da, eta ostatuetako jabe eta langileek elkar ezagutzeko balio du».\nApirilean izan zen lehena, Orexako Ostatua herri proiektu gisa bataiatu zutenean. Bigarrena, aurreko astean egin zuten, Ikaztegietan, ostatuen kudeaketan oinarrizko ezagutzak zeintzuk diren azaltzeko. «Ez da soilik kozinatzen jakitea, negozio bat delako». Bertaratutakoak euren esperientzietatik abiatu ziren eta, zentzu horretan, «motz» geratu zirenaren sentsazioa izan zutela azaldu du Olanok.\nHirugarren saioa ekainaren 4an izango da, Altzoko elkartean. Bertako produktuen erabilerarako eta salmentarako araubideen inguruko ezagutza zabaltzeko legeen berri emango dute, hitzaldi baten bitartez. Ekoizleak ezagutarazteko tartea ere egongo da, eta kudeatzaileak sentsibilizatzeko balioko du. «Ostatu publikoen kasuan, udalak erabakitzen du zer motatako produktuak erabili eta, beraz, pleguen inguruko informazioa ere helaraziko diete bertaratutakoei». Amaitzeko, eskualdeko produktu nagusiekin hiruzpalau plater berezi nola egin erakutsiko dute, Roberto Ruiz eta Sandra Tapia sukaldariek.\nUdazkenean izango da azkena, 2-3 ordukoa. Bisitariei harrera nola egin behar zaien, edo herriko informazioa nola eman behar zaien azalduko dute. «Jende asko dago, herri txiki batean bizitzeko interesa duena eta, beharbada, bertan lan egiteko aukera interesgarria zaie. Ostalaritzaz harago, kulturaz eta harremanez ari garelako». Hala ere, ostatuak berritu beharra ere ikusten dute: «Asko duela 40 urteko ereduak dira, eta ez dira garai berrietara egokitu. Lehen toki ilunak ziren; orain argiagoak eta irekiagoak dira».\nBestetik, ostatuek herritarren zerbitzura daudenean, zentzua dutela diote. «Eskaintza gastronomiko mundiala izan dezakete, baina, herritarrei zerbitzu bat eskaintzen ez badiete, ez dute ezertarako balio. Herritarrek, ordea, ostatuarekiko konpromiso kolektibo bat ere izan behar dute. Elkarlan horretarako formulak aurkitu nahian gabiltza, garrantzitsua baita».\nGarrantzitsua da ostatuei ere balioa eta prestigioa ematea. «Negozio aukera polit bat izan daiteke, zenbait ezaugarri betez gero. Oso ohikoa da herrian ostatu bat falta dela esan eta, gero, irekitzen denean, herritarrak ere ez joatea».\nIkastaroetan independenteki har daiteke parte eta, interesa dutenek, www.tolomendi.eus webgunean edo 943 65 50 97 telefono zenbakira deituz eman dezatela izena. «Prestakuntza interesgarria eta bakarra da, herri ostatuei dagokienez, behintzat».\nEtxeko esnekiak, bertakoentzat\nJosu Artutxa Dorronsoro 2019 mai 18 Orendain\nEsnea bizibide duen baserria da Larreta. Bertan, egunero aritzen dira mota guztietako esnekiak ekoizten, nonahi saltzeko.\n«Oso garrantzitsua da jaki tradizionalarekin lan egitea eta, noski, bertakoa izatea»\nPaulo Garaialdek 25 urte daramatza Orendaingo nahiz eskualdeko herritarrei ostalaritza zerbitzua eskaintzen. Gogo berarekin jarraitzeko asmoa du, b...


Quienes somos - PODEMOS AHAL DUGU\n2015. urtean, Vitoria-Gasteizko Podemos-Ahal Dugu jendeak osatutako herritar plataforma gara.\n• Sumando-Hemen Gaude jaiotzen da hiritar guztietara irekitako bat-egite plataforma bezala.\n• Asmoa dugu gehitzeko eta pertsonak eta ez siglak integratzeko.\n• Parte-hartze-hautagaitza gara zeinen nagusi objektiboa udal-erakundeak herritarrei hurbiltzea den herritarra.\n• Bultzatzen dugu erabaki politikoaren eremuetan, baita ere politika publikoen egitean pertsona guztien parte-hartze demokratiko eta zuzenekoa.\n• Pertsona guztiak gonbidatzen ditugu solida erreminta bat izatea nahi duen proiektu honetan nahastera, kaudimendun eta demokratiko Vitoria-Gasteiz erakundeak berreskuratzeko\nZu bezalako jendea, Hemen Gaude!


Teknikerrek bere aliantzak zabaldu ditu ekarpen berriekin - Ekonomiaren KZ\nTekniker zentro teknologikoak lankidetza berriak biltzen jarraitzen du euskal industria-sareko enpresekin. BRTAko (Basque Research and Technology Alliance) kideak, erakunde laguntzaileen zorro zabalarekin, I+G eta teknologia aurreratua merkatura transferitzeko erreferentziazko laguntzaile gisa duen zeregin garrantzitsua berresten du.\nZehazki, Teknikerrek akordio berriak sinatu ditu AVS, Biolan, Giroa, NBI Taldea eta Maierrekin, zentroarekiko lotura berritzen duena, know howa eta irtenbideak aplikatzeko erakunde horiek diharduten sektore estrategikoetan.\nGure filosofiaren ezaugarria da gure lurraldea osatzen duten enpresekin etengabeko harreman zuzena izatea. « Erakunde laguntzailearen figurak jarrera hori indartzen du epe luzerako konpromiso eta harremanekin, eta are gehiago bultzatzen dute apustu hori », azaldu du Luis Uriarte Teknikerreko zuzendari nagusiak.\nZentroaren erakunde laguntzaile berrietako bat Biolan da. Enpresa horrekin, Teknikerrek gailu sentsore integratuak diseinatzen dihardu, neurketa-printzipioak eta elektronika txertatua konbinatuz, eta, aldi berean, produktuaren garapen-prozesu osoari euskarria emanez.\nLankidetza horren proiektu nagusia Osasunberri izango da, Eusko Jaurlaritzak Euskadi Next 2021 funtsetarako Espainiako Gobernuari proposatutako lehentasunezko ekimenetako bat.\n« Lankidetza-proiektuak beste 25 erakunde biltzen ditu, eta Covid-19a eta etorkizuneko pandemiak kudeatzeko diagnostiko-soluzioak eta terapiak bilatzen ditu. Lau lan-ildoen artean, D bitaminaren gabeziari aurre egiteko terapiak, terapia immunomodulatzailea eta terapia zelularra garatzen ditu Covid-19a duten pazienteentzat », gaineratu du Luis Uriartek.\nTeknikerrek beste lankidetza-hitzarmen bat sinatu du Giroarekin. Enpresa horrekin azpiegitura berezien kudeaketa eraginkorrerako sistema aurreratuak garatzen lan egiten du, ponpaketa-sistemen energia-kontsumoa minimizatuz eta energia berriztagarrien konbinazioaren bidez sorkuntza eta biltegiratzea optimizatuz.\nGainera, zentro teknologikoak bat egiten du NBI Taldearekin hainbat arlotan gainazalen ingeniaritzan dituen gaitasunak emateko, hala nola tribologian, estaldura funtzional fisiko eta kimikoetan edo gainazalen testurizazioan; eta ekoizpen-ingeniaritzan, metrologian eta ekoizpen-prozesuen automatizazioan, doitasunezko errodamenduen eta beste industria-produktu batzuen diseinu-, fabrikazio- eta merkaturatze-prozesuak optimizatzeko eta indartzeko.\nHalaber, aplikazio espazialetan, partikulen fisikan edo astronomian erreferentea den AVS enpresarekin batera, Teknikerrek instalazio zientifikoetarako azken belaunaldiko ekipamendua garatzen laguntzen du, kontrol aurreratuan, gainazalen ingeniaritzan, metrologia dimentsionalean eta mekatronikoan dituen gaitasunak emanez.\nAzkenik, Maier automobil-industriarako osagai estetiko eta funtzionalen fabrikatzaileak hitzarmena berritu du Teknikerren erakunde laguntzaile gisa, azken urteotan produktu elektronikoen ingeniaritzaren, gainazalen eta automatizazio industrialaren arloetan egindako lanarekin jarraitzeko helburuarekin.\nLankidetza-akordio horiek guztiak I+Gko jarduerak hobeto koordinatzea ahalbidetzen duen estrategia baten barruan kokatzen dira, denboran zehar harreman egonkor bat sendotuz, bi aldeetako lantaldeak finkatzeko eta emaitzak optimizatzeko aukera ematen duena. Gainera, eredu honek komunikazioari eta markari lotutako onurak, azpiegiturak lehentasunezko baldintzetan erabiltzea eta hirugarrenekiko laguntza estrategikoa biltzen ditu.\n← Eurotaldeak inflazioa aztertuko du astelehen honetan\nIndustri jarduera % 3,1 hazi da irailean →\nHepyc enpresa gipuzkoarrak hariztatzeko fresak garatu ditu


Aisia | Tolosaldeko eta Leitzaldeko Hitza\nTiritatxo Pupu eta Lorerekin joan zen AltzoraBy Tolosaldeko eta Leitzaldeko Hitza on 2013/05/17 in Aisia, Laburrak Altzoko liburutegian Tiritatxo ipuin kontalaria izan zen ostegunean. Haurrak oso gustura egon ziren ipuinak entzuten, baita Tiritatxoren adiskideekin ere, izan ere, ipuin kontalaria Pupu eta Lorerekin joan zen Altzora.\nKirola, musika, gastronomia, literatura nahiz festa euskaraz egiteko aukera izango da Ahora! AsteanBy Itzea Urkizu on 2013/05/14 in Aisia, Gizartea, Kirola, Kultura Kilometroak 2013ko antolatzaileek, eta Tolosako hainbat eragilek, gaur aurkeztu dute, igandean bertan hasiko den egitarau zabala Urriaren 6an Tolosan ospatuko den Kilometroak jaiaren helburuetako bat, Tolosako herria euskararekiko dinamizatzea da, hasieratik azaldu izan duten moduan. Jomuga horri eutsiz, eta euskaraz esparru guztietan bizi daitekeela aldarrikatuz, Ahora! astea antolatu dute igande honetatik maiatzaren 25era bitarte. Herriko [...]\nBallet ikuskizuna Zerkausiko terrazanBy Tolosaldeko eta Leitzaldeko Hitza on 2013/05/06 in Aisia, Kultura Ekitaldi ugari antolatu dituzte maiatzerako Anoeta eta Villabonako gaztetxeekBy Tolosaldeko eta Leitzaldeko Hitza on 2013/05/03 in Aisia Anoetako eta Villabonako Onddo Gazte Asanbladen urteurrenak direla eta, ekitaldiz jositako egitarauak antolatu dituzte datorren hilabeterako. Gaur bertan hasiko dituzte ospakizunak bi herrietan, eta hilabete amaierara bitarte luzatuko dira. Anoetako Gaztetxeak, hamalau urte beteko ditu eta bihar ospatuko dute egun handia. Goizetik hasita, patata tortilla lehiaketa, bazkaria, bizikletaz egingo den poteoa, afaria eta kontzertuak egingo [...]\nHogei familiekin udal baratzeak martxan jarri dituzte, AsteasunBy Tolosaldeko eta Leitzaldeko Hitza on 2013/05/01 in Aisia, Gizartea Asteasuko Udalak bere egitasmoen artean, udal baratzeak aurrera ateratzea zuen helburu, eta azken hilabeteetako lanak bere fruitua eman du. Pasa den larunbatean inauguratu zituzten herritarren artean banatu dituzten baratzeak. Agroaldeako lursailean jarri dute udal baratzeen gunea. Udalaren baratze ekologikoak, herritarrentzako eskaintza pedagogiko eta ekologikoa izango dira. Lurra lantzeko eta norberak kontsumitzeko barazkiak izateko edonork espazio [...]\nOargi mendi elkarteak espeleologia irteera antolatu duBy Tolosaldeko eta Leitzaldeko Hitza on 2013/04/30 in Aisia, Kirola Maiatzaren bigarren astebururako espeleologia irteera antolatu du Tolosako Oargi mendi elkarteak. Zehazki, maiatzak 10, 11 eta 12an izango zen. Ramales de la Victoria herrian dagoen aterpetxean egingo dute lo. Elkartetik azaldu dutenez, derrigorrezkoa da rapelatzen jakitea eta leku estuei beldurrik ez izatea. Irteeraren kostua 41 eurokoa da, eta bertan sartzen da aterpeko bi gauak, bi [...]\nAnoetan herritarren parte hartzearekin berritu dute haurrentzako parkeaBy Tolosaldeko eta Leitzaldeko Hitza on 2013/04/30 in Aisia, Gizartea Anoetako Udalak, herriko txikienak kontuan hartuz haurren parkea berritzea erabaki du. Martxoa aldera hasi zituzten berritze lanak, eta duela pare bat aste bukatu zituzten obrak. Herriko plazako haurren parkea zahartua zegoela adierazi du Pello Estanga alkateak: «nahi eta nahiez berritu beharra zegoen, egoera txarrean eta haurrek mina hartzeko arriskua zegoen». Lanak egiteko, ordea, herritarren parte [...]\n1.500 euro biltzeko helburua du aurtengo Maiatza SaltsanekBy Tolosaldeko eta Leitzaldeko Hitza on 2013/04/29 in Aisia, Kultura Zizurkil eta El Salvadorreko Segundo Montes komunitatearen arteko anaieratzearen 20. urteurrena izango du hizpide 2013ko Maiatza Saltsan ekimenak. Hori dela eta, anaieratzearen inguruko ekitaldi ugari antolatu dituzte maiatzerako Guk egiten dugu, zuk zergatik ez? lelopean. Guzti horren helburu nagusiak bi dira: alde batetik, bi herrien arteko hogei urteko harremana ospatu eta anaieratzeak bizirik irauten duela [...]\nBenito Lertxundiren abestiekin, Leidor hunkitutaBy Tolosaldeko eta Leitzaldeko Hitza on 2013/04/29 in Aisia, Gizartea, Kultura Ostiralean izan zen Benito Lertxundiren abestiekin osatutako kontzertua izan zen Leidor aretoan. Kontzertu aparta izan zela adierazi dute Kilometroak 2013 egitasmoko antolatzaileek. Lau abesbatzak eta orkestrak eskaini zuten emanaldia, eta publikoa hunkitzea lortu zuten. Hauen artean zen Benito Lertxundi bera ere. Bukaeran, haur abeslari batzuk eszenatokira igo ziren Lertxundiri loreak emateko. Abeslariak, esker hitzak izan zituen.\nTweetstream\tViewing item 1 to 5 (of 5 items) Aitor Manterola posted an update in the group Futbolsofatzen 3 hours, 49 minutes ago\n’Kolpe zehatza mahaian’ http://futbolmamia.com/kolpe-zehatza-mahaian/ Sevilla-Reala partidaren kronika. Unai Zubeldia Arruabarrena posted an update in the group Italiako Giroa 8 hours, 12 minutes ago\nUnai Zubeldia Arruabarrena posted an update in the group Italiako Giroa 10 hours, 44 minutes ago\nUnai Zubeldia Arruabarrena posted an update in the group Italiako Giroa 10 hours, 48 minutes ago\nUnai Zubeldia Arruabarrena posted an update in the group Italiako Giroa 10 hours, 49 minutes ago\n1.28ra iritsi da Beñat Intxausti, Michele Scarponiren aurretik. Paperekoa 2013-05-17